Cavanşir-Dizaq mahalı ərazisində yaşayan оbaların əksəriyyəti Cavanşir sоylu оlduqlarından xanlıq dönəmində hеç bir vеrgi ödəmirdilər. İki Qarabağ xanının vəziri оlmuş, tarixçi və hüquqçu Mirzə Camal Cavanşir Qarabaği еl-оbaların vеrgi ödəməsi xüsusunda yazır: "Qarabağın bütün еlləri adları dəftər və siyahıda yazılmış atlı qоşundan ibarət idi... Qarabağ еllərindən tövcü pulu və məhsuldan malcəhət alınmazdı".\nMehdiqulu xan Cavanşirin yanında Yağləvənd оbasından Xələf ağa Şirin Kələntər оğlu Havsalı, Alı ağa Abbasqulu ağa оğlu Havsalı, Hüsеyn və başqaları xidmət еdirdilər. Divanxanada fərraş kimi Əlivеrdi Şirin Kələntər оğlu Havsalı, Dünyamalı Mehdixan оğlu Havsalı fəaliyyət göstərirdilər. Bayramqulu Mustafa оğlu göstərdiyi hərbi rəşadətə görə məaf ünvanı almışdı. Ailəsi ilə birlikdə Şuşa şəhərində yaşayırdı. Cəfər bəy Yağləvənd İbrahimxəlil xanın arvadı Cəvahir xanımın kеşikçisi idi. Məşədi İbrahim Əsəd bəyə xidmət еdirdi.\n1823-cü ildə Yağləvənd оbasını siyahıya alan pоlkоvnik Yеrmоlоv və mülki müşavir Mоgilyеvski bildirirlər ki, оbanın yüzbaşısı Səfiqulu bəydir. Оnun ailəsi 1 tüstü və rəncbəri 1 tüstü biçimində qеyd оlunub. Bundan başqa оbanın vеrgi ödəməyən kəndxudası 2 tüstü, mоllası 1 tüstü, dəlləyi 1 tüstü, çavuşu və yaxud оnbaşısı 1 tüstü, yüzbaşının qardaşı Şərəfxan bəy 1 tüstü, Ağakişi bəy 2 tüstü, kasıb və dullar 14 tüstü. Vеrgi ödəyənlər isə 52 tüstüdən ibarət imiş. Оnlardan başqa Şuşa şəhərində yaşayanlar da varmış. Şuşada yaşayanlar: оba ilə bərabər vеrgi ödəyənlər 1 tüstü, məaf 1 tüstü, Şəmşinin övladları 2 tüstü, divanxanada fərraş kimi xidmət еdənlər 2 tüstü, 1 ailə Məşhədi İbrahiminki, Əsəd bəyin yanında yaşayır, ancaq оna təliqəsi yоxdur, xəzinəyə mənsub оlmalıdır, şəhər qеydiyyatındadır.\n1825-ci ildə Yağləvənd оbası İrana köçürülmüşdü. İran tarixçiləri yazırlar: "Şuşa qalasından gеri оturulmaq və Naibüssəltənənin hiylə ilə Şuşanın mühasirəsindən əl götürülməsi xəbəri yayıldı. О, dərhal Mehdiqulu xan Cavanşirə еlatı köçürmək üçün tapşırıq vеrdi ki, dayanmadan Həmin еlatı Qaracadağa göndərsin. Naibüssəltənənin özü isə Gəncəyə tərəf yоllandı. Abbas mirzə Qovanlı-Qacarin göstərişi ilə Mehdiqulu xan Cavanşir Qarabağ еlindən altı min ailəni tоplayıb, baş vеrmiş məğlubiyyətdən sоnra Araz çayı sahilində оnları Naibüssəltənəyə təqdim еtdi. Abbas mirzənin göstərişi ilə оnların hamısını Muğan düzü və Qaracadağa göndərib, оnları lazımi şеylərlə təmin еtdi".\n1827-ci ildə Yağləvənd оbasının yarısı İrandan dоğma yurdlarına qayıtdı. Yarısı isə Qaradağda qalıb, gün-güzəran kеçirməyə başladı.\n1842-ci ilə bağlı kamеral siyahının Yağləvənd оbasına aid hissədə bir qеyd var. Həmin qеyd belədir: "Bu оbanın əhalisi Araz yaxasında qışlayır. Alaqarğı tоrpağında hеyvandarlıqla məşğul оlur, taxıl əkir, qayda-qanunla dоlanır. Arazbоyu sərhəd zоlağında çapar kimi xidmət еdir, xəzinəyə hеç bir vеrgi ödəmir".\n1727-ci ildə 4 оymaqdan ibarət оlan (Seyidəhmədli və Gеcəgözlüdən başqa) Yağləvənddə 87 vеrgi ödəyən kişi vardı.\nXanlıq dönəmində оba-оymaqda nə qədər əhalinin оlduğu haqda məlumat yоxdur. Yağləvənd оbasının əhalisi 1823-cü ildə dövlət tərəfindən qеydə alınıb. Həmin qеydiyyat belədir:\n1830-cu ildə Yağləvənd оbasında 56 tüstü qеydə alınmışdı.\n1831-ci ildə Yağləvənd оbasında 75 tüstü, 164 kişi güzəran kеçirirdi.\n1832-ci ildə Yağləvənd оbasında 57 tüstü qеydə alınıb.\n1833-cü ildə Yağləvənd оbası 57 tüstü halında qışlağa gəlmişdi.\n1842-ci ildə Yağləvənd оbasında 78 tüstü qərar tuturdu.\n1849-cu ildə Yağləvənd оbasında 104 tüstü yaşayırdı.\n1863-cü ildə Yağləvənd оbasında 117 tüstü dövran sürürdü.\n1873-cü ildə Yağləvənd оbasında 130 tüstü vardı.\nYağləvənd оbası bir nеçə böyük tayfaya və tirəyə ayrılır. Əsas tayfalar: Kоvxalı (muradxanlı, səfiqulubəyli, ağakişibəyli, şərəfxanlı, azmanlı), Havsalı (xələfli, pəricahanlı, məhərrəmuşağı, kəlbiyəlilər, niyarlı), Külədərli (abbasqulular, əmirmuradlı, mirzəli, rüstəmli, ibalı, həsənli, kazımlı, ismayıllı, qırdılı, alıhüsеynli, qaralılar, qasımalılar), Qədirli (adıgözəlli, əsədli, еminalılar), İrənşəlli, Lələli (məşədiqulular, möhnətli, rəsullu), Hümbətalılar, Aşırlı, Alısəfərli (bayramlı, nəbili), Ciyəli (fərhadlı, baxışlı), Aslanalılar, Tеymurlu, Məmmədli.\nTarix: 29.01.2015 / 15:52 Müəllif: Feriska Baxılıb: 183\tBölmə: Ümumi


qadın kişi münasibətləri | Axtarış | Kayzen\n16 avqust 2021, 19:25\nBərabərlik — riyazi termin olmaqla iki yerə, mütləq və təqribi bərabərliyə ayrılır. Elm hər nə qədər tədqiqat istiqamtlərinə görə müxtəlif qruplara, texniki və sosial elmlərə ayrılsa da demək olar, bütün elmlər bir-birilə əlaqəlidir. Çünki analitik elmin predimetləri hər istiqamətdə eynidir. Mahiyyətini izah etmək istədiyimiz «bərabərlik» anlayışı da bir tərəfdən prinsip olaraq riyazi elmi simvolizə edir, digər tərəfdən analitik sosiologiyada «sosial bərabərlik» anlayışını meydana gətirən və xarakterizə edən əsas terminlərdən biridir.\n19 noyabr 2020, 00:20\nSevda Sultanova ilə “büsthalterin qadınların həyatındakı rolu”ndan bəhs edən söhbət videomuzdan sonra xeyli adamın qəzəbinə tuş gəldik. Açığı, biz lap əvvəldən linçlənmə riskimizi nəzərə almışdıq, lakin bu qəzəbin LGBT icmasının üzvləri və dəstəkçiləri tərəfindən olacağını ağlımıza gətirməmişdik.\nVideodan sonra tanıdığım bir neçə LGBT aktivisti tərəfindən qınanıldım, maraqlısı budur ki, bu şəxslərin xeyli hissəsi feministdir. Həmçinin öz qəzəblərini bizi “TERF” (trans-exclusionary radical feminist) adlandırmaqla göstərdilər. Mənası trans qadınların qadın olmadığını düşünən radikal transfobik feminist deməkdir. Etiraf edim ki, mən bu abbreviaturaya birinci dəfə idi rast gəlirdim və ilk dəfə kimlərsə mənə radikal feminist deyirdi. Bu mövzu ətrafında düşündüm, özümə, tərəfdaşı olduğum ideologiyaya çoxlu suallarım yarandı.\n15 iyun 2017, 15:20\nİlk görüşdə bunları demək olmaz!\n30 iyul 2014, 17:05\nKişiləri ilk görüşdə qorxutmamaq üçün aşağıdakı 15 şeyi deməkdən qaçın:\n1. Necə də atama oxşayırsan!


24 noyabr, 2020 11:50\nAzsiyasət.com xəbər verir ki, bunu BQXK-nin prezidenti Peter Maurer deyib.\nBQXK prezidentinin sözlərinə görə, indiyədək tərəflərin nəzarəti altında olan və tapılması asan olan meyitlər götürülüb:\n“Əsas çətinlik təmas xəttində, minaların olduğu yerdə işləməkdir, orada meyitləri tapmaq çox çətindir. BQXK bu işi maksimum ləyaqətlə həyata keçirmək, meyitlərin şəxsiyyətini müəyyənləşdirmək və qohumlarına təslim etmək üçün ən yaxşı təcrübəyə sahibdir”.\nP.Maurer bu işin təxirə salınacağı halda ən xoşagəlməz nəticələrin yarana biləcəyini qeyd edib:\n“Torpaq çirklənməsi ola bilər. Qış başlamazdan əvvəl cəsədlər tapılmazsa, daha sonra qurbanların şəxsiyyətini müəyyənləşdirmək çətin ola bilər. Çünki qışda qalıqların çürüməsi ehtimalı var. Keçmiş təcrübəmizdən bilirik ki, tez bir şəkildə hərəkət etməsək, itkin düşmüş insanlarla bağlı gələcək müzakirələr çətinləşəcək”.


Azərbaycan Tibb Universitetinin 100 yaşlı kafedrası - XALQQAZETI.COM\nAzərbaycan Tibb Universitetinin 100 yaşlı kafedrası\nAzərbaycan Respublikasının Prezidenti cənab İlham Əliyevin sərəncamı ilə ölkəmizin ali təhsil sisteminin bayraqdarı olan Bakı Dövlət Universitetinin yaranmasının 100 illik yubileyinin bu il noyabrın 26-da dövlət səviyyəsində təntənə ilə qeyd edilməsi bütün təhsil işçiləri kimi, ATU-nun İnsan anatomiyası və tibbi terminologiya kafedrasının əməkdaşları tərəfindən də böyük ruh yüksəkliyi ilə qarşılandı. Bu kafedra Bakı Universiteti və onun Tibb fakültəsinin nəzdində “Normal anatomiya kafedrası” adı altında elə həmin ildə yaradılıb. Sonradan – 1930-cu il may ayının 9-da Bakı Universitetinin (indiki BDU) Tibb fakültəsinin maddi-texniki və professor-müəllim heyətinin intellekt potensialı bazaları əsasında yaradılan Azərbaycan Dövlət Tibb İnstitutunun (indiki Azərbaycan Tibb Universiteti) tərkibində də Normal anatomiya kafedrası öz fəaliyyətini uğurla davam etdirib. Azərbaycan Tibb Universiteti və onun bir sıra kafedraları, o cümlədən Normal anatomiya kafedrası Bakı Dövlət Universitetinin həm bu günü, həm də onun 100 il bundan əvvəlki şərəfli tarixi ilə sıx tellərlə bağlıdır və onunla üzvi vəhdət təşkil edir. 90 yaşlı Azərbaycan Tibb Universitetinin 100 yaşlı kafedralarından olan indiki İnsan anatomiyası və tibbi terminologiya kafedrası Vətənimizin hər iki təhsil və elm ocağını özü üçün “Alma mater” sayır, onlarla fəxr edir və qürur duyur.\nBakı Universitetinin ilk rektoru olan Əməkdar elm xadimi, görkəmli cərrah-anatom, professor Vasili Razumovski həm də Normal anatomiya kafedrasının ilk müdiri vəzifəsini yerinə yetirib. O, 1919-cu il noyabrın 20-də Bakı Universitetində “Tibbə və anatomiyaya giriş” mövzusunda ilk mühazirə oxuyub. Bununla da Azərbaycanda ali tibb təhsilinin təməli qoyulub. Alim 1920-ci ilin may ayında (bolşeviklər Azərbaycanı işğal etdikdən sonra) vətəni Saratova qayıdıb. Normal anatomiya kafedrasına 1920-1922-ci illərdə müvəqqəti olaraq prozektor Corbəy Urusov, 1922-1926-cı illərdə professor Konstantin Malinovski, 1926-1937-ci illərdə professor Nikolay Anserov rəhbərlik ediblər.\n1932-ci ildə Azərbaycan Dövlət Tibb İnstitutunun ilk rektorlarından olan görkəmli dövlət və elm xadimi, professor Əziz Əliyev göstəriş verib ki, bütün kafedralarda milli dildə dərsliklər yazılsın. Normal anatomiya kafedrasında bu iş kafedranın dosenti Kamil Balakişiyevə tapşırılıb. Alim keçən əsrin 30-cu illərində ilk dəfə türk (Azərbaycan) dilində latın qrafikası ilə dərslik və dərs vəsaitləri yazaraq azərbaycanlı tələbələrin, eləcə də müəllimlərin işini xeyli asanlaşdırıb. 1937-ci ildə K.Ə.Balakişiyev doktorluq dissertasiyası müdafiə etdikdən sonra N.Anserov Moskvaya gedib və 1937-1973-cü illərdə kafedraya Əməkdar elm xadimi, professor Kamil Balakişiyev rəhbərlik edib. Yalnız bu dövrdən etibarən həm kafedrada milli kadrların hazırlanmasına, həm də onun nəzdində fəaliyyət göstərən tədris muzeyinin zənginləşdirilməsinə və inkişafına xüsusi diqqət yetirilib. Yarandığı vaxt cəmi 6 nəfər əməkdaşa malik olan kafedranın işçilərinin sayı K.Balakişiyevin rəhbərliyi dövründə 25 nəfərə, muzey eksponatlarının sayı 300-dən 5 minə çatdırılıb. K.Balakişiyevin rəhbərlik etdiyi kafedrada Əlisəttar Sultanov, Asya Belenkaya, Məmmədsadıq Abdullayev, Gülağa Hacıyev, Məmməd Cahangirov, Rafiq Əsgərov doktorluq, həmçinin Ağa Mehdi Əlizadə, Əli Şuşinski, Rəfi Muğanlinski, Səlim Həsənov, Bikəxanım Əlizadə, Şükufə Rəhimova, Əbusaleh Salayev və başqaları tibb elmləri namizədliyi üzrə dissertasiya müdafiə ediblər.\nKafedranın maddi-texniki bazası tədricən genişləndirilib, lakin müxtəlif illərdə onun yeri beş dəfə dəyişdirilib və nəhayət, 1953-cü ildə tikintisi başa çatdırılan və 300 yerlik yüksək akustikalı mühazirə zalına – Anatomik Teatra malik anatomiya korpusu istifadəyə verildikdən sonra kafedra əməkdaşları üçün normal şərait yaradılıb.\nProfessor K.Balakişiyev 1953-cü ildə Azərbaycan Anatom, Histoloq və Embrioloqlar Elmi Cəmiyyətini yaradıb və həyatının sonuna qədər onun rəhbəri olub. O, 1948-1959-cu illərdə yazdığı dördcildlik “İnsanın normal anatomiyası” adlı unikal dərsliklərin, “Anatomiya, histologiya, embriologiya” adlı terminologiya kitabının, Paris Anatomik nomenklaturası əsasında Azərbaycan, latın və rus dillərində yazılmış “Anatomik nomenklatura” kitabının, muzey haqqında kitabçanın, çoxsaylı dərs vəsaitləri və digər kitabların, 110-a qədər elmi işin müəllifi olub. O, Azərbaycan Respubikası Elmlər Akademiyası nəzdindəki Tibbi Terminologiya Komitəsinin sədri, müalicə-profilaktika fakültəsinin dekanı, 17 il ATİ-nin tədris işləri üzrə prorektoru vəzifələrində çalışıb. Kamil müəllimin yetirmələrindən olan B.Əlizadə ATİ-nin partiya komitəsinin katibi, S.Həsənov prorektor, M.Abdullayev dekan və histologiya kafedrasının müdiri, Ş.Rəhimova dekan, İ.Zəkiyev dekan müavini və tələbə qəbulu komissiyasının üzvü, M.Cahangirov Operativ cərrahlıq və topoqrafik anatomiya, eləcə də Patoloji anatomiya kafedralarının müdiri, Ə.Salayev və M.Quliyev Azərbaycan Dövlət Bədən Tərbiyəsi və İdman Akademiyasının Anatomiya kafedrasının müdiri vəzifələrində çalışıblar.\n1973-1990-cı illərdə kafedraya Əməkdar ali məktəb işçisi, professor Gülağa Hacıyev rəhbərlik edib. O, 250 elmi işin, monoqrafiya, dərslik və dərs vəsaitlərinin müəllifi olub, uzun illər Stomatologiya fakültəsinin dekanı vəzifəsində işləyərək, 9 nəfərin (Vaqif Şadlinski, Elmira Ocaqverdizadə, Eldar Qasımov, Mübariz Allahverdiyev, Zakir Mahmudov, Şöhrət Qasımov, Ziya Rəhimov, Ağasəmid İsayev, Misir Bayramov) namizədlik dissertasiyasının elmi rəhbəri olub. E.Qasımov 1990-cı ildə doktorluq dissertasiyası müdafiə etdikdən sonra Histologiya, embriologiya və sitologiya kafedrasına keçib və indiyədək həmin kafedranın müdiri vəzifəsində çalışır.\n1990-1995-ci illərdə kafedraya Əməkdar elm xadimi, professor Rafiq Əsgərov rəhbərlik edib. O, 250-dən çox elmi işin, monoqrafiya, dərslik və dərs vəsaitlərinin, muzeyin tarixinə dair kitabların müəllifidir. Alim, həmçinin Operativ cərrahlıq və topoqrafik anatomiya kafedrasının müdiri, Fəhlə fakültəsinin dekanı, ATU-nun elmi işlər üzrə prorektoru vəzifələrini yerinə yetirib, 10 nəfərin (Elçin Xıdırov, Qətibə Abdullayeva, Azər Dəmirov, Gülnarə Kərimzadə və b.) namizədlik dissertasiyasına elmi rəhbərlik edib. Hazırda kafedrada professor- məsləhətçi vəzifəsində çalışır.\nƏməkdar elm xadimi, professor Məmmədsadıq Abdullayev 250 elmi işin, monoqrafiya, dərslik və dərs vəsaitlərinin, bir neçə kitabın müəllifi olub. O, 1988-ci ildən ömrünün sonuna qədər İnsan anatomiyası kafedrasının professoru vəzifəsində çalışıb, bu kafedrada 3 nəfərin (Gülqız Hüseynova, Zərifə Nəsirova, Anar Abdullayev) namizədlik dissertasiyası işinin elmi rəhbəri olub.\n1995-ci ildən indiyə qədər kafedraya Rusiya Elmlər Akademiyasının akademiki, Əməkdar elm xadimi, professor Vaqif Şadlinski rəhbərlik edir. Bu dövr kafedranın ikinci fundamental inkişaf dövrü adlandırılır. Məhz bu dövrdə kafedrada yeni “Dayaq-hərəkət aparatı muzeyi”, unikal tədris və elm mərkəzi təşkil edilib, auditoriya fondu 4 otaqdan 32-yə, mühazirə zalları 1-dən 3-ə, kafedranın sahəsi 1070 kvadratmetrdən 3500 kvadratmetrə çatdırılıb. Tədris otaqları ən yeni tədris ləvazimatları, kompüterlər, videoların nümayişi üçün televizorlarla təchiz olunub. Kafedraya verilən planşetlər fənnin tədrisinin keyfiyyətinə müsbət təsir göstərir. Kafedrada həm tələbələr, həm də müəllimlər üçün ayrılıqda iş aparmaq üçün elmi laboratoriya otaqları təşkil edilib. Professor V.Şadlinskinin məsləhətçiliyi ilə 7 elmlər doktoru dissertasiyası işi (N.Mövsümov, M.Allahverdiyev, A.İsayev, E.Xıdırov, B.Hüseynov, G.Hüseynova, N.Əliyev), 17 tibb elmləri üzrə fəlsəfə doktoru (Arifə Məmmədova, Sədaqət Rüstəmova, Rəna Qafarova, Balakişi Hüseynov, Nailə Əliyeva, İnarə Bayramova, Ülviyyə Cəfərova, Təranə Qasımova, Güney Qəniyeva, Nigar Mustafayeva, Təranə Sultanova, Sevda Qarayeva) və başqaları dissertasiya işlərini yerinə yetiriblər. Son 25 ildə bütövlükdə kafedrada 8 elmlər doktoru, 29 tibb elmləri üzrə fəlsəfə doktoru hazırlanıb. Professor V. Şadlinski 600-ə yaxın elmi əsərin, o cümlədən 12 monoqrafiya, 28 dərslik və dərs vəsaitlərinin, 19 metodik tövsiyənin, 2 səmərələşdirici təklifin, onlarca elmi-kütləvi məqalənin müəllifidir. Görkəmli alimin qələmə aldığı “Anatomiya atlası” kitabı Şərq ölkələri tarixində ilk anatomik atlasdır. Alim, həmçinin müasir dövr üçün latınca, Azərbaycanca, rusca, ingiliscə tərtib etdiyi “Anatomik terminologiya” kitabının, həmmüəlliflərlə birlikdə Azərbaycan, rus və ingilis dillərində çap etdirdiyi orijinal dərsliklərin, rezidentlər üçün rus dilində hazırlanan ilk rəhbərliyin və kafedraya şöhrət gətirən, xalqımızın övladları üçün lazım olan digər qiymətli kitabların müəllifidir.\nProfessor V.Şadlinski elmi məktəbinin yetirmələrindən olan professor N. Mövsümov uzun müddət Bakı şəhəri 1 nömrəli Tibb kollecinin direktoru vəzifəsində çalışib, 3 nəfərin (Ziyafət Seyidova, Nərminə Cabbarova, Səbinə Şadlinskaya) tibb elmləri üzrə fəlsəfə doktorluğu dissertasiyası işlərinin elmi rəhbəri olub. O, 140 elmi işin, 3 monoqrafiya, 15 dərslik və bir neçə dərs vəsaitinin müəllifidir, indi kafedranın professoru vəzifəsində çalışır.\nHazırda kafedrada 2 nəfər (Səbinə Şadlinskaya və Ramilə Babayeva) tibb elmləri doktoru, 7 nəfər (Hicran Xıdırova, Könül Quliyeva, Səbinə Əliyeva, Əfqanə Kəsəmənli, Şəbnəm Qanbayeva, Kəmalə Babazadə, Nərmin Əfəndiyeva) tibb üzrə fəlsəfə doktoru dissertasiyası üzərində çalışırlar. Dosent Devlət Bəşirova və daha 4 nəfər (Ramilə Babayeva, Nigar Allahverdiyeva, Vüsalə Dadaşova, Zemfira Nadirli) başqa yerlərdə namizədlik dissertasiyası müdafiə ediblər, 1978-ci ildə dosent Nürəddin Xudaverdiyev, 2018-ci ildə isə daha 4 nəfər (dosent Xumar Sadıqova, assistentlərdən Aynur Məmmədova, Nadir İsayev, baş laborant Haşım Əkbərov) operativ cərrahlıq və topoqrfaik anatomiya kafedrasından İnsan anatomiyası və tibbi terminologiya kafedrasına keçiriliblər. Bir müddət sonra X. Sadıqova öz xahişi ilə ATU-nun Elmi-Tədqiqat Mərkəzinə keçib. Son ildə kafedraya 2 nəfər gənc (Günay Əmrahlı, İlkin Şahməmmədli) baş laborant vəzifəsinə qəbul edilib.\nV.Şadlinskinin səyi nəticəsində son illərdə kafedranın beynəlxalq əlaqələri xeyli genişləndirilib. Belə ki, kafedra İ.M.Seçenov adına I Moskva Dövlət Tibb Universitetinin İnsan anatomiyası kafedrası, Tbilisi Dövlət Tibb Universitetinin anatomiya departamenti, Türkiyənin bir çox universitetlərinin tibb fakültələrinin anatomiya kafedraları, Başqırdıstan, Saratov, Voronej tibb universitetlərinin, Dağıstan Muxtar Respublikası Tibb Universitetinin İnsan anatomiyası kafedraları ilə tədris və elm sahələrində sıx inteqrativ əlaqələr saxlayır.\n2017-ci ildə kafedra müdirinin təşəbbüsü, Azərbaycan Respublikası Səhiyyə Nazirliyinin, eləcə də Azərbaycan Tibb Universiteti rektorluğunun yaxından köməyi ilə kafedranın muzeyi Azərbaycan Respublikası Mədəniyyət və Turizm Nazirliyinin ictimai əsaslarla fəaliyyət göstərən rəsmi muzeylər reyestrinə daxil edilib. Daim yeniliyə can atan kafedra müdiri 2018-ci ildə Azərbaycan “Anatom, Histoloq və Embrioloqlar Elmi Cəmiyyəti” İctimai Birliyinin yaradılmasına və təsdiqinə, həmin birliyin nəzdində “Nəzəri, Klinik və Eksperimental Morfologiya Jurnalı”nın təsis edilməsinə nail olub. Bütün bunlar ATU-nun yaradılmasının 90, Tibb fakültəsinin və kafedranın təşkilinin 100 illiyi ərəfəsində Azərbaycan Morfoloqlar Elmi Məktəbinə ərməğan edilən dəyərli töhfələrdəndir.\nKafedranın və müzeyin auditoriya fondunun möhkəmləndirilməsi, gücləndirilməsi daim prioritetlik təşkil edib. 2018-ci ilin iyul-avqust aylarında kafedranın müdiri ölkəmizin başçısı cənab Prezident İlham Əliyevin və Birinci vitse-prezident Mehriban xanım Əliyevanın səhiyyəyə, elm və təhsil sahələrinə göstərdikləri diqqət və qayğı sayəsində, eləcə də Azərbaycan Respublikası Səhiyyə Nazirliyinin və ATU-nun rəhbərliyinin yaxından köməyi ilə kafedranın yarızirzəmi halında olan yararsız otaqlarını əsaslı surətdə təmir və innovativ inventarlarla təchiz etdirərək, onları gözoxşayan təhsil və elm mərkəzinə çevirib. Bu münasibətlə Azərbaycan Respublikasının Səhiyyə naziri professor Oqtay Şirəliyev və Azərbaycan Tibb Universitetinin rektoru, professor Gəray Gəraybəyli 2019-cu il fevralın 19-da kafedraya gələrək həmin mərkəzin açılışını rəsmiləşdiriblər və kafedranın professor-müəllim heyətini, tələbələri təbrik edərək, xoş arzu və təkliflərini bildiriblər.\nBiz də bugünkü fürsətdən istifadə edərək, dövlətimizin başçısı cənab Prezident İlham Əliyevə, həmçinin ötən əsrin 80-ci illərinin əvvəllərində kafedramızın divarları arasında I kursun ilk semestrlərində tibb təhsili almış Birinci vitse-prezident Mehriban xanım Əliyevaya ölkəmizdə səhiyyənin, təhsilin, elmin inkişafına göstərdikləri diqqətə, yaratdıqları əlverişli şəraitə görə dərin minnətdarlığımızı bildirir, səmimi təşəkkürlərimizi yetiririk. Azərbaycan Respublikası Səhiyyə Nazirliyini və ATU rəhbərliyini kafedramızın möhkəm dayağı, yenilməz arxası hesab edirik və onların bizə göstərdikləri məsuliyyətli və şərəfli etimadı doğrultmaq üçün bundan sonra da səylərimizi səfərbər edəcəyimizi, Vətənimizə, xalqımıza vicdanla xidmət göstərəcəyimizi əminliklə bəyan edirik.\nİnsan anatomiyası və tibbi terminologiya kafedrasının yaranmasının 100 illiyi münasibətilə bu kafedrada təhsil almış 85 mindən çox həkim kadrları və səhiyyə işçilərini, övladlarını bizə etibar edən xalqımızı, millətimizi, o cümlədən kafedranın bütün zəhmətkeş əməkdaşlarını, tələbələrimizi, rezidentlərimizi ürəkdən təbrik edir, hamıya yeni nailiyyətlər arzulayırıq. Kafedranın möhkəm təməlini qoyan “klassiklərimizin ruhu şad olsun!” – deyirik.\nATU-nun İnsan anatomiyası və tibbi terminologiya kafedrasının müdiri, REA-nın akademiki, Azərbaycan AHE Elmi Cəmiyyəti İctimai Birliyinin sədri, Əməkdar elm xadimi, professor\n7 Dekabr 2019 22:17 - XƏBƏRLƏR


30 avqust 2012: yada düşən xatirələr... » Football-plus.az\n04 sen 21:48olke\n30 avqust 2012: yada düşən xatirələr...\nGündüz Abbaszadə baş nazirin başına su tökübmüş\n2012-ci il, avqustun 30-u. İllər keçsə də, bu tarix çətin unudular. Azərbaycanlı futbolsevərlərin sevincinin həddi-hüdudu yox idi. Gecə saatlarında küçələrə axışan insanlar, maşın karvanlarının yaratdığı tıxaclar və əsl futbol bayramı. “Neftçi” Avqoliqanın qrup mərhələsinə vəsiqə qazanmışdı. Hamı şokdaydı, nə baş verdiyini anlamaqda çətinlik çəkirdik.\n“Ağ-qaralar” Bakıda məğlub edə bilmədiyi APOEL-in qapısına səfərdə 3 qol vurub Avqoliqanın qrupuna düşməklə ölkə futbolu tarixində ilkə imza atmışdı. Bilirsiz, bu hansı APOEL idi? 2009/10 və 2011/12 mövsümlərində Çempionlar Liqasının qrup mərhələsində çıxış edən, “Çelsi”, “Atletiko”, “Portu”, “Şaxtyor”, və “Zenit”ə qarşı mübarizə aparan komanda. “Neftçi”yə boyun əydiyi mövsümdən sonra müntəzəm Avroliqanın və Çempionlar Liqasının qrup mərhələlərində çıxış edən APOEL. Bakılılar rəqibin ad-sanından çəkinmədən Nikosiyada kiprli futbolçuları dizlərini yerə qoymağa məcbur etdi. Məhz bu uğur ölkə futbolunda canlanma yaratdı, “Qarabağ”la “Qəbələ”yə əlavə ruh verdi. Belə deyək, təmsilçilərimizin avrokuboklarda adından söz etdirməyə başladığı tarix məhz avqustun 30-dan başladı.\nTəəssüf ki, bəzi qüvvələr həmin uğurları unutmağa və unutdurmağa çalışır. Son ikiilyarımda “Neftçi”də heç bir iş görməyən, komandanı biabırçı vəziyyətə salanlar məlum uğura biganədi. Bunu klub saytındakı xəbərlərdən də görmək mümkündü. Başını “N-kart” satmağa, Nadir Nəbiyevin ad gününü qeyd etməyə qatanlar karyerasının 10 ilini ağ-qara rənglərə həsr etmiş Bəxtiyar Musayevin anasının rəhmətə getməsinə görə başsağlığı vermədiyi kimi, avqustun 30-da adi xatırlatma etməyi də məsləhət bilmədi. Halbuki üstündən 5 il ötürdü. Adi bir xəbərlə “Neftçi” azarkeşlərini keçmişə qaytarmaq olardı. Rəqib komandaların azarkeşlərinə “Neftçi”nin tarixini xatırlatmaq pis olmazdı. Etmədilər. Niyə, nə üçün? Səbəbini bilənlər bilir.\n“Futbol+” olaraq 2012-ci il avqustun 30-nu indiyə qədər xatırlayırıq. O gün təkcə ölkə futbolunun uğur günü deyildi. O qələbə həm də biz jurnalistlərə xeyli material vermişdi, qrup mərhələsi çərçivəsində “İnter” kimi İtaliya nəhəngi Bakıya səfər edəcəkdi, azərbaycanlı jurnalistlər Milandan, Belqraddan, Kazandan reportajlar hazırlayacaqdı. Avqustun 30-u unudulmadığı kimi, 2017-ci il avqustun 23-ü də ömürlük yaddaşlara həkk olunacaq (“Qarabağ”ın Çempionlar Liqasının qrup mərhələsinə vəsiqə qazandığı gün).\nNikosiya zəfərinin iştirakçısı olmuş “Neftçi” rəsmiləri ilə qısa söhbətdə həmin gündən yadda qalan maraqlı xatirələri bizimlə bölüşməyi xahiş etdik.\nTahir Süleymanov: “İlk növbədə sizə təşəkkür edirəm. Azərbaycan klub futbolu üçün tarixi günü, anları unutmursuz. 30 avqust 2012-ci il klublarımızın böyük futbolda qrupların qapısını açdığı gündü. 5 il böyük məsafə deyil, artıq "Qarabağ" Çempionlar Liqasının qrupundadı... Maraqlı hadisələr çox olub. Hamısını yada salsaq, 2-3 səhifəyə sığmaz. Oyundan bir gün öncə yerli çılğın azarkeşlərin yerləşdiyimiz otelin qarşısında komandamıza təzyiq göstərmək istəyi, mətbuat konfransında yerli jurnalistlərin "tribunaya 25 min azarkeş Yunan Kiprinin bayraqları ilə gələcək, qorxmursuz ki" sualları, Böyükağa Hacıyevin isinmə hərəkətləri zamanı azarkeşlərlə insidenti, Gündüz Abbaszadənin qol zamanı çılğınlıq edib naziri sulaması və s. Unutmadığım hadisələrdən biri oyunun fasiləsində yaşandı. Bizimlə səfərə 14 jurnalist getmişdi. Onlardan biri Anar Cəfərsoy idi. Gördüm Gündüz Abbaszadə narahatdı və telefonda kiməsə deyir ki, “sonra qəzasını qılarsan, indi başımız qarışıqdı”. Məsələ ilə maraqlandım. Sən demə, Anar Cəfərsoy fasilədə namaz qılmaq istəyirmiş. Təsəvvür edin, stadion ərazisində özümüz təhlükəsizlik xidmətinin nümayəndələrinin müşayiət ilə hərəkət edirdik. Vəziyyət çox gərgin idi, APOEL hesabda geridə olduğuna görə tribunalar "dağılırdı". Bütün bu çətinliklərə baxmayaraq, Anar Cəfərsoyun namaz qılması üçün xüsusi otaq, mühafizə xidməti təşkil etdik və tribunadan düşüb namazını qıldı... Oyundan sonra isə nələr baş vermədi. 3-4 saat stadionu tərk edə bilmədik. Çılğın azarkeşləri polislər sakitləşdirə bilmirdi. Məşqçi və futbolçuların paltardəyişmə otağından çıxmasına icazə vermirdik. Klub rəhbərliyi olaraq, UEFA nümayəndəsinə şikayət edirdim ki, bu an tuneldə sifəti qana bulaşmış polislərin xərəklərdə təcili yardım maşınına gətirildiyini gördüm. Vəziyyət çox kritik idi. Ara sakitləşəndən sonra ən unudulmaz anlardan biri APOEL-n idman direktorunun boynunda olan qrup oyunları üçün akkreditasiyasını çıxararaq mənim boynumdan asması və təbrik etməsi oldu”.\nGündüz Abbaszadə: “Səfərə 14 jurnalistlə getmişdik. Onlardan biri də “Futbol+”in əməkdaşı idi. Nikosiyada yaşananların canlı şahidi elə həmkarlarımızdı. Jurnalistlərin stadionda hansı çətinliklər altında çalışdığını şəxsən gömüşdüm. Yerli azarkeşlər əllərinə keçən əşyaları həmkarlarımıza tərəf atırdılar. Məcbur olub polislərdən “canlı sədd” düzəltdirdik ki, xəsarət alan olmasın. Qələm əhli 90 dəqiqə ərzində sanki müharibə şəraitində yaşadı. Oyun başa çatandan sonra bir neçə saat stadionda qalmağımız, azarkeşlərin polisləri yaralaması, Böyükağa Hacıyevin mətbuat konfransında dedikləri – bütün bunlar öz yerində... Oyunu rahat izləmək üçün “Neftçi” rəhbərliyinə, rəsmilərinə “skay-boks” ayrılmışdı. Sadıq, Sadıqov, Tahir Süleymanov, eləcə də klubun başqa rəsmiləri matçı birgə izləyirdi. Bizə “skay-boks”da siqaret çəkməyin qadağan olduğunu bildirdilər və deyilənə əməl etdik. Təxminən 10-15 dəqiqə sonra bizdən bir neçə metr aralıda əyləşən APOEL rəsmilərindən biri siqareti yandırıb belə də olmalıymış kimi damağına qoydu. Bunu görən bizim klub rəsmilərindən biri də siqaret yandırınca, mühafizəçi yaxınlaşıb növbəti dəfə siqaret çəkməyin qadağan olduğunu dedi. Mən də dözməyib, “sizinkilərə olarsa, bizə niyə olmaz” sualını verdim. Çünki eyni kabinetdə oturmuşduq. Mübahisənin böyüdüyünü görən Sadıq Sadıqov əsəbləşdi və oyuna Zaur Mütəllimov və mənimlə birgə eyvandakı monitorda baxmağı üstün tutdu. Belə deyim, onlarla bir otaqda oturmaq istəmədi. Televiziya işçisi olduğumdan, televizora ötürülən siqnalın 10-12 saniyə gecikdiyini bilirəm. Hesab 0:0 idi deyə, həyəcan zirvə həddinə çatmışdı. Oyuna gecikmə ilə baxa bilməzdim. Ona görə də yenidən “skay-boks”a qayıdıb, əlimdə su oyunu izlməyə davam etdim. Yanımda bəstəboy idmançı dayanmışdı. Qulaqlarına baxanda başa düşülürdü ki, güləşçidi. Kim olduğunu bilməsəm də, kiprli olduğuna əmin idim. Hər nə isə, “Neftçi” birinci qolu vuranda sevincimdən atılıb-düşdüm. Və bir də baxdım ki, ayaqlarım yerdən üzüldü. Haqqında danışdığım idmançıydı, ayaqlarıma girib havaya qaldırdı. Dərhal iki polis peyda oldu, qollarımdan tutub ordan uzaqlaşdırmağa çalışırdılar. Eskalatora tərəf aparanda başda Sadıq Sadıqov olmaqla, digər klub rəsmiləri yaxınlaşıb nə baş verdiyini, hansı günah sahibi olduğumu soruşdular. İşə APOEL-in prezidenti qarışdı. Rus dilində yaxşı bilirdi deyə, onunla ünsiyyət qurmaq bizim üçün asan idi. Məlum oldu ki, sevindiyim anda əlimdəki suyu bilmədən baş nazirin başına tökmüşəm. Dediyim güləşçi də nazirin şəxsi mühafizəçisi imiş. Sonradan həmin mühafizəçi də, polislər də məndən üzr istədi, qonaq klubun rəsmisi olduğumu bilmədiklərini dedilər”.\nQurban Qurbanov iddialı danışdı Yazıqlar, “Qarabağ” “Vardar” deyil UEFA “Qarabağ” – “Kopenhagen” matçını fərqləndirdi “Qarabağ”ın qələbəsi və oyunun göstərilməməsi sosial şəbəkələri coşdurdu


Prezident İlham Əliyev: Azərbaycan nəinki enerji üzrə, eyni zamanda, daşımalar üzrə regional haba çevrilib – İpmedia.info\nAzərbaycan nəinki enerji üzrə, eyni zamanda, daşımalar üzrə artıq regional haba çevrilib. Hazırda biz Xəzər dənizinin digər tərəfində – şərq hissəsindəki və Avropadakı tərəfdaşlarımıza mühüm nəqliyyat şəbəkəsini təmin edirik. Bizim infrastruktura yatırdığımız sərmayələr nəqliyyat üzrə çox geniş beynəlxalq əməkdaşlıq formatının yaradılması ilə nəticələnib. Azərbaycandan keçən neft və qaz kəmərləri artıq çox mühüm enerji təhlükəsizliyi mənbəyinə çevrilib. Biz artıq Mərkəzi Asiyadan nefti Azərbaycan ərazisindən Avropaya nəql edirik.\nIpmedia.info xəbər verir ki, Prezident İlham Əliyev bu barədə Fransanın “Le Figaro” qəzetinə müsahibəsində Azərbaycanın boru kəmərləri və internet fiberoptik xətlərinın habı olmaq missiyası ilə bağlı suala cavabında bildirib.\nNoy 25, 2020 Zülfüqar Zülfüqarlı


Baş redaktora hökm oxundu » XalqInfo.az Xəbər Portalı\n04.02.20 10:12 | “Bu pullar kiminsə cibinə gedirdi...” -\n04.02.20 10:09 | “Heç kim cəzadan yaxa qurtara bilməyəcək”\nXalqinfo.az Xəbər Portalı » Kriminal » Baş redaktora hökm oxundu\n12 sentyabr 2018 15:43 Baxış: 48 Şərh: 0 Çap\nBakı Ağır Cinayətlər Məhkəməsində reketlik fəaliyyətində təqsirləndirilən, millitv.az saytının baş redaktoru Rövşən Qasımov, saytın əməkdaşları Elmira Məmmədova, Natavan Mehdiyeva və Yeganə Əhmədovaya cəza verilib.\nXalqinfo.az-ın verdiyi xəbərə görə, hakim Fikrət Qəribovun icraatında olan prosesdə dövlət ittihamçısı çıxış edərək R. Qasımovun 7 il, digərlərinin hər birinin 5 il müddətinə azadlıqdan məhrum edilmələrini istəyib. Onlar azadlıqda olduqları üçün məhkəmə zalında həbs olunmalarını istəyib.\nZərərçəkmiş Şirin Abdullayev heç bir şikayət və tələbini olmadığını, təqsirləndirilən şəxsləri bağışladığını deyib.\nVəkillər isə bildirib ki, jurnalistlər Ş. Abdullayevin obyektində əxlaqsızlıq yuvası təşkil etdiyi barədə reportaj hazırlayıb saytda yayımlayıblar. Daha sonra isə qarşı tərəfin pul təklifi ilə yazını saytdan siliblər: "Burada şantaj, hədə-qorxu yoxdur. Heç olmasa dələduzluq maddəsi verə bilərdilər. İstintaq düzgün aparılmadığı üçün bəraət verilməlidir".\nMəhkəmə kollegiyasının hökmü ilə hər üç şəxsə şərti cəza verilib və həbs edilməyiblər.\nİttihama görə, onlar Binəqədi rayonunda yerləşən “Qədim Qəbələ” restoranında iş adamı Şirin Abdullayevin barəsində rüsvayedici məlumatlar yaymamaq üçün 3 min manat alan zaman saxlanılıblar.\nTəqsirləndirilən Rövşən Qasımov əvvəllər Milli Məclisin mətbuat xidmətinin əməkdaşı olub.


Aydın Yol / Dəyişməyən isə bir həqiqət var: Günəş hər zaman Şərqdən doğub.\nDəyişməyən isə bir həqiqət var: Günəş hər zaman Şərqdən doğub.\nBölmə: Elm 16.02.2018\nOrta əsr Azərbaycan elmi və mədəniyyətinin bir sıra yetirmələri var ki, onlar Şərq intibahını yaratmaqla yanaşı, Qərb dünyasını da elmi tənəzzüldən xilas ediblər. Doğrudur, sonradan ildırım sürətiylə irəli gedən Avropa hazırda bu alimləri bəyənməsə də, öz elmi bünövrəsini məhz Şərq, əsasən də, Azərbaycan dühalarının hesabına qurdu. Təqdim edəcəyimiz yazıda elmi yaradıcılıqları ilə Şərqlə kifayətlənməyib, Qərb dünyasına da töhfə verən Azərbaycan alimlərinin bir neçəsi haqqında danışacağıq. Əsas məqsəd isə onların kimliklərini tanıtdırmaq yox, bu dahilərin Qərb tərəfindən mənimsənilən elmi ixtira və kəşflərinə, nəzəriyyələrinə işıq tutmaqdır.\nBəhmənyar – "Azərbaycani" imzası ilə yazıb-yaradan ilk alimdir.\nŞərq elminin bayraqdarı sayılan ibn Sinanın ən üstün tələbələrindən olan Bəhmənyarın fəlsəfəyə gətirdiyi yeni yanaşmalar, idrak metodları və dialektika formaları uzun müddət Qərb nəzəriyyəçiləri və fəlsəfə tarixçiləri tərəfindən tədris obyekti olub. İbn Sina onun barəsində deyirdi: "O, mənə oğuldan artıqdır. Mən ona təlim-tərbiyə vermiş və bu səviyyəyə gətirib çıxarmışam. Bəhmənyarın dialektikanın səbəb–nəticə, təsadüf–zərurət, materiya–forma əlaqələri zəminində etdiyi yeniliklər, hətta orta çağın Avropasına da gedib çıxa bilmişdi. Çox təəssüf ki, Bəhmənyarın ilk dəfə elmə gətirdiyi dialektika qanunları Avropa filosofları tərəfindən mənimsənildi.\nBəhmənyarın əsas əsərləri "Təhsil", "Məntiq", "Metafizikanın mövzusu"dur. Azərbaycanın tanınmış şərqşünas alimi Zakir Məmmədov Bəhmənyarın Azərbaycanda tanıdılmasında önəmli iş görən alimlərdən birincisidir.\nAğ Şəmsəddin – çox az mənbələrdə təsəvvüf şeyxi Hacı Bayram Vəlinin tələbəsi kimi göstərilir. "Ağ" təxəllüsünü ondan alsa da, Şəmsəddin əslən Azərbaycan alimi olub. Şəmsəddin haqqında danışılarkən təkrarlanan səhvlərdən biri də onun daha çox, şagirdi hesab olunan Fateh Sultan Məhmədin sayəsində tarixdə iz qoyması faktıdır. Amma əslində, elə deyil. XV əsr Osmanlı imperiyasının mənəvi atası hesab olunan alim tibb və astronomiya sahəsində ən çətin kəşfləri ilə, onsuz da, tarixə düşəcəkdi. Şəmsəddin dünya tibb elmində mikrobu ilk dəfə kəşf edən alim kimi xatırlanır. Mikrob onun ixtirasından illər sonra XIX əsrdə Avropada Lui Paster tərəfindən "icad edildi".\nNəsirəddin Tusi – ХIII əsrin dahi zəkası və Azərbaycan elminin bayraqdarı kimi Avropanı indi də elmi nəzəriyyələrlə "təmin edir". Həndəsə, cəbr, astronomiya və ali riyaziyyat sahəsində etdiyi kəşflər Qərb elminin inkişafına səbəb olub. Ən böyük kəşfi isə triqonometriya nəzəriyyəsidir.\nQeyd etmək yerinə düşər ki, Nəsirəddin Tusinin əsərlərində də Amerikanın müasir koordinatına uyğun quru hissəsinin olması ilə bağlı qeydlər var. Azərbaycan astronomu Həbib Məmmədbəylinin yazdığına görə, Xristofor Kolumbun və Ameriqo Vespuççinin Nəsirəddin Tusinin bu əsərlərindən xəbəri olub. Avropa alimləri bunu gizlətməyə çalışsalar da, həmin səyyahların özləri tərəfindən yazılan gündəliklər bunu deməyə əsas verir.\nBundan əlavə, "Qeyri-Evklid" həndəsəsinin banisi də Nəsirəddin Tusidir. Amma həmyerlimiz Mirzə Kazım bəyin yanlışlığı nəticəsində rus riyaziyyatçılarından biri Evklidə alternativ olan həndəsənin yaradıcısı kimi tarixə düşdü. Belə ki, böyük alimimiz Mirzə Kazım bəy Sankt-Peterburqda çalışan zaman Laboçevski ondan yerlisi olan alim Nəsirəddin Tusinin əsərlərini ona verməsini xahiş edir. Şərqşünas alim Mirzə Kazım bəy onun xahişini yerə salmır. Tusinin bir neçə əsərini riyaziyyatçıya təqdim edir. Həmin əsərlərin arasında Azərbaycan elm tarixinin ilk çap kitabı hesab edilən "Təhriri-Öqledis" əsəri də var idi. "Təhriri-Öqledis" antik yunan filosof, astronom və riyaziyyatçısı Evklidin əsərlərinin şərhi əsasında yazılmışdı. Əsərin adı "Evklidin şərhi" olsa da, Tusi yalnız şərhlərlə kifayətlənməmiş, onun riyazi nəzəriyyələrinə əks olan başqa bir nəzəriyyə ortaya qoymuş, bir növ Qeyri-Evklid həndəsəsi ideyasını ərsəyə gətirmişdi. Lakin çox təəssüflər olsun ki, Laboçevski Mirzə Kazım bəyin bəxşişindən yararlanaraq, o əsərdəki ideyaları öz adına çıxmış və riyaziyyatda Qeyri-Evklid həndəsəsi adlanan predmetin "əsasını qoymuşdu".\nBaşqa bir fərziyyə də Tusinin böyüklüyünü əks etdirir. İlk dəfə X–XI əsrin böyük alimi Əl Biruni tərəfindən hazırlanan qlobus, çox təəssüf ki, sonradan avropalı Martin Behaymın adına çıxarıldı. Doğrudur, onun icadını daha təkmilləşmiş, daha peşəkar iş hesab edənlər də yanılmırdılar. Amma Behaymın hazırladığı qlobusdan heç də fərqlənməyən qlobusu Nəsirəddin Tusi məsləkdaşı ilə birgə əsasını qoyduğu və rəhbərlik etdiyi Marağa rəsədxanasında hazırlamışdı. Zakir Məmmədov Nəsirəddin Tusinin irsini araşdırarkən mənbələr əsasında belə bir faktı qeyd edir ki, 1266-cı ildə Marağa rəsədxanasında N.Tusi ilə bir yerdə çalışan azərbaycanlı mühəndis Kəriməddin Əbubəkr Mahmud oğlu Səlmasinin düzəltdiyi cihazlar arasında içiboş yer kürəsi modeli də olub. Üzərində iqlimlərin təsviri verilmiş bu fiqur coğrafi qlobus idi. Bununla da Zakir Məmmədov elm aləmində ilk coğrafi qlobusun alman alimi Martin Behaymın hazırlaması haqqında fikri elmi fakt əsasında təkzib edir.\nMir Mövsüm Nəvvab – XIX əsrdə yaşayan alim-mütəfəkkir, şair-filosof astronomiyanın bilicisi kimi Saturn planetinin halqası ilə birlikdə maketini hazırlayan ilk alimlərdən hesab olunur. Nəvvab riyaziyyat, kimya və astronomiya ilə maraqlanırdı. O, öz evində iki teleskop qoyaraq, kiçik bir rəsədxana və kimya laboratoriyası yaratmışdı. 1899-cu ildə dərslik kimi qələmə aldığı "Kifayətül-ətfal" kitabında o, göy cisimlərinin yerləşməsi və Günəş tutulmaları haqda cədvəllər tərtib etmişdi. Alim kimya laboratoriyasında şagirdləri ilə sınaqlar keçirir və orta əsrlərdə yaşamış kimyagərlər tərəfindən verilən nüsxələri yoxlayırdı.\nFəxrəddin Razi – XII əsrin görkəmli fars filosofu tibb elminin dühalarından biri olub. O, məntiq, riyaziyyat, astronomiya sahəsində bir sıra kəşflər edib. Əsas və oğurlanmış kəşfləri isə bunlardır: cazibə qanunu (Sonradan İsaak Nyutonun adı ilə bağlanıb) insan orqanizmində qızılca və çiçək xəstəlikləri. Təəssüflər olsun ki, bu gün cazibə qanunu deyəndə ancaq Nyuton yada düşür.\nQütbəddin Şirazi – XII əsrin böyük filosof, təbib və diplomatı olan Qütbəddin Şirazi 1263-cü ildə İranın Şiraz şəhərində anadan olub. Nəsirəddin Tusinin ən yaxın məsləkdaşlarından və tələbələrindən sayılan Qütbəddin Şirazinin Qərb elminə təkan vermiş ixtirası göyqurşağının varlığı və onun elmi yöndən təsnifatıdır. Sonradan onun əsas əsərləri Şam, Bağdad kimi Şərq şəhərləri ilə yanaşı, Avropanın Roma, Florensiya, London kimi mərkəzi şəhərlərinə gedib çıxdı. Həmin nadir əsərlərdən istifadə edən İtaliya alimləri, çox təəssüf ki, Tusinin bu tələbəsini xatırlamadılar.\nÖmər Xəyyam – əsasən, şair olaraq tanınsa da, böyük alim kimi də dünyaya səs salıb. Aşiqanə rübailəri və eşqə aid qəzəlləri onun yaradıcılığının ikinci planında yer alır. O, əslində çox böyük riyaziyyatçı və astronomdur. Dünya elminə təsir etmiş kəşfləri isə bunlardır: həndəsədə Binom düsturu, səma cisimləri barədə helosentrik nəzəriyyə. Elə təkcə bu ikisinin adını çəkmək kifayətdir ki, çoxlarının "sərxoşların şairi" adlandırdığı Xəyyamın bir çox Avropa alimlərini qabaqladığını görə bilək. Onun səma cisimləri haqqındakı nəzəriyyəsi dünyaca məşhur polyak astronom Kopernik üçün dərslik olub.\nMəhəmməd Əl Xarəzmi – IX əsrdə yaşamış alim dəqiq elmlər sahəsində əsl inqilab edib. Sıfır rəqəmindən istifadə onun adı ilə bağlıdır. Ali riyaziyyatın təməl nöqtəsini də o qoyub. Etdiyi riyazi kəşflər və hesablamalar modern texnologiyanın təməl nöqtəsi sayılır.\nƏl Fərabi – X əsrdə yaşayan türk əsilli filosof, riyaziyyatçıdır. Elmdə Aristoteldən sonra "ikinci müəllim" adını qazanıb. Onun dövlətçiliyə və məntiqə aid kəşfləri indi də Avropa elmi nəzəriyyəsində aktuallığını qoruyub saxlayır. Lakin o, modern fizikada daha çox səs tezlikləri və səs dalğalarının fiziki şərhini verən alim kimi tanınır.\nİbn Rüsd – XI əsrin böyük ensiklopedik alimi Qərbdə Averros kimi tanınır. Belə ki, onun tibb, fiqh, məntiq elmlərinə gətirdiyi yeniliklər Avropa alimlərinin bilik mənbəyinə çevrilib. O, zamanında elə tibbi kəşflərə imza atıb ki, onları ancaq çağdaş texnologiya ilə yerinə yetirmək mümkün idi. Ən böyük kəşfi isə gözdəki torlu qişanın ixtirasıdır.\nMövlana Cəlaləddin Rumi – ХII əsrin böyük övliyası, mövləvilik cərəyanının banisi olan Rumi hazırda dünya təfəkkür tərzinə təsir etmiş 5 böyük insan sırasındadır. O, fəlsəfə, psixologiya sahələrində elə kəşflərə imza atıb ki, Avropa ancaq XIX–XX əsrlərdə onları tətbiq edə bilib. Ziqmund Freydin psixoanalizini də bu sıraya aid etmək olar.\nİbn Sina – nəinki Şərq, eləcə də dünya tibbinin atası sayılan İbn Sina Avropanı 700 ildir ki, özünə məftun etməkdə davam edir. Avropada Avissena kimi tanınan alim "Şəfa" kitabında yalnız müasir texnologiya ilə mümkün olan elmi kəşflərə imza atıb. Zəmanəsinin dahi təbibi adlandırılan İbn Sina müasir cərrahi metodların təməl nöqtəsini qoyub. Həmçinin daxili xəstəliklərin profilaktika və müalicəsi də onun adı ilə bağlıdır.\nSiyahını istənilən qədər uzatmaq olar... Dəyişməyən isə bir həqiqət var: Günəş hər zaman Şərqdən doğub. Qərb isə o zaman olduğu kimi, bu gün də Şərq işığının kölgəsində bərq vurmaqdadır. Ziyası sönən Şərq sadəcə keçmişini bərpa etməklə öləziməkdə olan Günəşini bərpa edə bilər. Bu isə hər şeyin yenidən başlanması deməkdir...


Dövlət siyasətinin əsas prioriteti\nAna səhifə / MEDİA / Dövlət siyasətinin əsas prioriteti\nİnsan hüquqlarının təminatı\nBəşər sivilizasiyasının ən müdrik kəşflərindən sayılan insan hüquqları bu gün hamının anladığı və qəbul etdiyi əvəzsiz nailiyyətdir. Demokratik proseslərin və milli inkişafın, ən vacib şərti kimi qəbul olunan insan hüquqlarına hörmət və onların müdafiəsi hər bir dövlətin ali vəzifəsidir.\nÖlkəmiz insan hüquq və əsas azadlıqlarının qorunmasına təminat kimi demokratik idarəetmə və vətəndaş cəmiyyətinin inkişaf etdirilməsini alternativsiz yol kimi seçmişdir. Müstəqilliyin bərpa edilməsindən sonrakı dövrdə ölkəmizdə insan hüquqlarının təminatı və cəmiyyətimizin müasir inkişafı naminə son dərəcə vacib və mühüm qərarlar qəbul edilmiş, qanunvericilik bazası təkmilləşdirilmişdir. 1995-ci il noyabrın 12-də ümumxalq səsverməsi ilə qəbul edilmiş Konstitusiya ölkəmizdə insan hüquq və azadlıqlarına əsaslanan yeni dövlət quruculuğunun əsasını qoyub, hüquqi islahatların keyfiyyətcə yeni mərhələsinin başlanmasına təkan verib, mühüm normativ-hüquqi aktlar və dövlət proqramları qəbul edilib.\nDemokratik, hüquqi dövlətin qanunun aliliyi, insan hüquqları və sosial ədalət kimi fundamental əsaslarının möhkəmləndirilməsi Azərbaycan Prezident İlham Əliyevin daim diqqət mərkəzindədir. Bu gün respublikamızda bütün sahələrdə hərtərəfli islahatlar aparılır, davamlı demokratik-hüquqi, dünyəvi inkişafın nəticəsi olaraq beynəlxalq strukturlara inteqrasiya olunur. Bu istiqamətdə növbəti addımlardan biri də Prezidenti İlham Əliyevin 4 aprel 2022-ci il tarixli Sərəncamı ilə təsdiq olunmuş “Korrupsiyaya qarşı mübarizənin gücləndirilməsinə dair 2022-2026-cı illər üçün Milli Fəaliyyət Planı”dır.\nÜmumi inkişafa və təhlükəsizliyə mənfi təsir göstərən korrupsiya qanunun aliliyinə və sosial ədalətə ciddi təhlükə yaradır, iqtisadi və sosial inkişafı ləngidir. Buna görə də, korrupsiyaya qarşı mübarizənin davamlı olması, korrupsiyanın qarşısının alınması ilə bağlı müasir çağırışlara uyğun effektiv mexanizmlərin tətbiq edilməsi xüsusi əhəmiyyət kəsb edir. Milli Fəaliyyət Planında əks etdirilmiş kompleks tədbirlərin icrası ölkəmizdə korrupsiyaya qarşı mübarizə sahəsində həyata keçirilən məqsədyönlü və qətiyyətli fəaliyyətin tərkib hissəsi kimi, şəffaflığın artırılmasına, dövlət orqanları, qurumları tərəfindən göstərilən xidmətlərin keyfiyyət etibarilə yaxşılaşdırılmasına, ictimai nəzarətin təşkilində və korrupsiyanın ifşa edilməsində vətəndaş cəmiyyəti institutlarının rolunun artırılmasına xidmət edir.\nBunu da qeyd etmək lazımdır ki, aprelin 5-i Avropa Şurasının 2022-2025-ci illər üzrə Azərbaycan üçün fəaliyyət planının təqdimatı keçirilib. Bu il Avropa Şurasına üzv olmasının 21 illiyini qeyd edən ölkəmiz bu dövr ərzində bir çox konvensiyalara qoşulub. Azərbaycan və Avropa Şurasının birgə təşəbbüsü ilə strateji prioritetləri müəyyənləşdirən fəaliyyət planları qəbul edilərək uğurlu icrası nəticəsində milli qanunvericiliyimiz təkmilləşdirilib, Avropa Konvensiyalarının implementasiyası, gender bərabərliyi, medianın inkişafı, məhkəmə və ədliyyə fəaliyyətinin təkmilləşdirilməsi və digər sahələrdə tərəqqiyə nail olunub.\nAzərbaycan üçün 2022-2025-ci illər üzrə Fəaliyyət Planı Nazirlər Komitəsi tərəfindən fevralın 16-da qəbul edilib. Plan insan hüquqları, qanunun aliliyi və demokratiya sahələrində Azərbaycan qanunvericiliyini, institutlarını və təcrübəsini Avropa Şurasının standartlarına daha da uyğunlaşdırmaq məqsədi daşıyan strateji proqramlaşdırma alətidir. Fəaliyyət Planı qanunvericiliyin Avropa və beynəlxalq standartlara uyğunlaşdırılmasına, institusional potensialın artırılmasına, qabaqcıl təcrübələrin tətbiqinə və Azərbaycan vətəndaşlarının həyat səviyyəsinin yüksəldilməsinə xidmət edir. Fəaliyyət Planında insan haqlarının təşviqi, vətəndaş cəmiyyətinin inkişafı, ədliyyə və məhkəmə islahatlarının dəstəklənməsi, gənclik və media potensialının gücləndirilməsi, korrupsiyaya qarşı tədbirlərlə yanaşı, insan alveri ilə mübarizə, ətraf mühitin qorunması, süni intellektin tətbiqi kimi müasir çağırışlara uyğun yeni sahələr təsbit olunub. Bu da mütərəqqi dəyərlərə və BMT-nin Dayanıqlı İnkişaf Məqsədlərinə sadiqliyimizin göstəricisidir.\nBu gün biz artıq əminliklə deyə bilərik ki, respublikamız qloballaşan dünyanın bərabərhüquqlu subyekti kimi region dövlətindən dünya əhəmiyyətli ölkəyə çevrilir və demokratik dəyərləri sürətlə mənimsəyir. Artıq ölkəmiz insan hüquq və azadlıqlarının təminatına əsaslanan beynəlxalq hüququn norma və prinsiplərini rəhbər tutaraq dünyanın hüquqi-siyasi atmosferinin müəyyənləşdirilməsində ciddi rol oynamaqla, eyni zamanda ümumbəşəri sərvət olan hüquqi dövlət quruculuğu prosesinə yeni-yeni töhfələr verir.


Zəngilan rayonunun işğaldan azad edilmiş daha bir kəndinin görüntüləri yayıldı\nTanınmış jurnalistin işğaldan azad edilmiş kəndinin görüntüləri yayıldı\n14:05 16.02.2021 (Yenilənib 14:06 16.02.2021)\nZəngilan rayonunun Babaylı kəndi 2020-ci il oktyabrın 21-də Azərbaycan Ordusu tərəfindən erməni işğalından azad olunub.\nBAKI, 16 fevral — Sputnik. Müdafiə Nazirliyi Zəngilan rayonunun Babaylı kəndindən videogörüntülər yayıb.\nBabaylı kəndi 1917-ci ildə Baba Yaqublu şəklində qeydə alınıb. Sonralar oykonimin ikinci komponenti ixtisara uğrayıb. Toponimikada belə bir məlumat da var ki, yaşayış məntəqəsini XIX əsrin əvvəllərində Cənubi Azərbaycanın Babaylı kəndindən köçüb gələnlər saldığına görə belə adlanıb.\nAzərbaycan Respublikasının Əməkdar jurnalisti, teletənqidçi, filologiya elmləri doktoru, professor Qulu Məhərrəmli, mərhum jurnalist Zabil Müqabiloğlu Babaylıda anadan olublar.


Bu xidmətlər pulsuzdur -Sumqayıtda YENİ LAYİHƏ\nTarix: 2-07-2020, 15:39 Oxunma sayı: 243 Bölmə: Cəmiyyət / Sumqayıt\nAzərbaycan Respublikasının Prezidenti yanında Qeyri-Hökumət Təşkilatlarına Dövlət Dəstəyi Şurasının və Azərbaycan Respublikası Daxili İşlər Nazirliyinin maliyyə dəstəyi ilə "Qadın Təşəbbüsü və Sosial Problemlərinin Həllinə Yardım” İctimai Birliyi 01.07.2020 tarixdən "Sumqayıt şəhəri və yaxın bölgələrdə insan alverinin qurbanı olmuş, ehtimal olunan qurbanların sosial reablitasiyalarına dair tədbirlərin təşkili” layihəsinin icrasına başlamışdır.\nLayihənin əsas məqsədi insan alverinin qurbanı olmuş, insan alverindən zərər çəkməsi ehtimal edilən şəxslərin sosial reablitasiyası üçün xidmətlərin təşkili, bu mövzuda maarifləndirmə kampaniyalarının aparılmasıdır. Layihə üçün ayrılan maliyyə və təşkilatın daxili resursları sayəsində bu xidmətlər üçün həmçinin əhalinin hər bir üzvü müraciət edə bilər.\nLayihə çərçivəsində vətəndaşlar üçün psixoloji,hüquqi,sosial,pedoqoji və digər xidmətlər təşkil olunacaq. Xidmətlər telefon,internet proqramları (whatsapp,skype,mesenger) vasitəsi ilə, həmçinin ehtiyac olduqda Təşkilatın ofisində göstəriləcək. Layihə çərçivəsində insan alveri ilə mübarizə mövzusunda TV verlişlər hazırlanıb Dünya TV telekanalında canlı olaraq yayımlanacaq. Layihənin icrası Sumqayıt şəhərini və ona yaxın 12 şəhər və rayonu əhatə etməklə 4 ay davam edəcək.\nLayihə çərçivəsində təşkil olunacaq tədbirlər barədə KİV-də öncədən elanlar verləcək.\nMüraciət edən şəxslərdən öncədən telefon vasitəsi ilə əlaqə yaratmaları, həmçinin ofis şəraitində xidmətdən istifadə edəcək şəxslərin ofisə gələrkən öncədən icazə mesajı almaları,qorunma vasitələrdən (maska,əlcək və s.) istifadə etmələri xahiş olunur.\nMüraciət üçün əlaqə vasitələri;\nQaynar xətt- (018) 6424827\nLayihə rəhbəri -Zenfira Mustafayeva (050) 680 22 22 (Whatsapp mövcuddur)\nPsixoloq – Sevda Əkrəmqızı (050) 334 55 54 (Whatsapp mövcuddur)\nHüquqşunas- Ruslan Mustafazadə (050) 300 87 88 (Whatsapp mövcuddur)\nSosial işçi – Gülgəz Abasquliyeva (50) 417 20 01 (Whatsapp mövcuddur)\nTarix: 15-02-2018, 17:47 Oxunma sayı: 1 068 Bölmə: Hadisə / Sumqayıt\nTarix: 25-03-2015, 02:06 Oxunma sayı: 13 906 Bölmə: Siyasət\nTarix: 28-07-2020, 16:13 Oxunma sayı: 172 Bölmə: Kriminal\nTarix: 21-03-2020, 09:46 Oxunma sayı: 261 Bölmə: Dünya / Manşet\nTarix: 9-11-2019, 16:35 Oxunma sayı: 351 Bölmə: Sumqayıt\nLənkəranlılar şairin işığına toplaşdılar - FOTOLAR\nTarix: 27-12-2016, 12:02 Oxunma sayı: 537 Bölmə: Cəmiyyət\nLənkəran şəhər İcra Hakimiyyətinin təşkilati dəstəyi ilə Lənkəran Dövlət Dram Teatrında Azərbaycan


Bir sinifdən 900 manat istəyirlər » www.PressDent.Info\n4-10-2016, 17:23 28623 dəfə baxılıb\nMüəllimlər gününə pul yığan direktorlardan şikayət\nHər il oktyabrın 5-i qeyd olunan Müəllimlər günü ilə bağlı xəbərdarlıqlar edilsə də, bəzi məktəblərdə pul yığımı davam edir.\nBu barədə valideylərdən daxil olan şikayətdə bildirilir. Məlumata görə, nazirliyin pul yığılmaması ilə bağlı qəti tapşırığından sonra bir sıra məktəblərdə iclas keçirilib. İclaslarda direktor və müavinləri valideyn komitəsinin sədrlərinə, həmçinin müəllimlərə pul yığacaqları halda töhmət veriləcəyini bildiriblər.\nAmma nazirliyin xəbərdarlığına əməl etməyən məktəb və direktorların da sayı az deyil.\nSuraxanı rayon, Səməd Abdullayev adına 290 saylı orta məktəbin valideynləri saytımıza müraciət edərək direktor, onun qadın müavinləri və müəllimlər üçün pul yığıldığını deyiblər. Məlumata görə, ibtidai sinif şagirdlərinin hər birindən müəllimlər arasında bölünmək şərti ilə 20 manatdan pul yığılır. Direktor və “zavuç” üçün isə 10 manata yaxın məbləğ istənilir. Bir sinifdə 30 şagirdin olduğunu nəzərə alsaq, bu rəqəm 600 manat edir. Hər bir sinifdən direktor və “zavuç” üçün isə 10 manatdan yığılsa, direktorun bir gün ərzində nə qədər yüksək məbləğ əldə etdiyini təsəvvür etmək o qədər də çətin olmur.\nSözügedən məktəbin valideynləri bildirir ki, bu hal artıq illərdir davam edir: “Hər il nazirlik xəbərdarlıq edir ki, pul yığılan məktəblərlə bağlı 146 saylı “qaynar xətt”ə məlumat verin. Biz də keçən il xəttə zəng etdik, şikayətimizi bildirdik. Dərhal nazirlikdən gəldilər, onlar gedəndən sonra isə məktəbin qapısına gözdən pərdə asmaq üçün bir kağız yazıb yapışdırdılar. Guya məktəbdə pul yığmaq qəti qadağandır. O yazının altından isə müəllimləri sıxışdırıb, valideynlərdən pul yığırdılar. Nazirliyin xəttinə zəng etməklə bir çarə edən olmur. Məktəbdə 1 uşağı oxuyan ailələr üçün bəlkə asan ola bilər. Amma elə ailə var ki, 3 uşağı oxuyur. Bu da təxminən 100 manat pul edir. İndiki şəraitdə 100 manat az məbləğ deyil”.\nMəsələ ilə bağlı 290 nömrəli məktəbin direktoru Rahidə İsmixanova ilə əlaqə saxlamaq istəsək də, onun telefona cavab verə bilməyəcəyini bildirdilər.\nBinəqədi rayon 314 nömrəli məktəbin də valideynləri Müəllimlər günüylə bağlı dad edir. Əldə etdiyimiz məlumata görə, sözügedən məktəbdə də siniflərə görə 15 manatdan başlayaraq “müəllim pulu” yığılır.\nMəsələ ilə bağlı 314 saylı məktəbin rəhbər şəxslərindən birinin mövqeyini öyrənmək istəsək də, telefonlarımıza cavab verən olmadı.\nMövzu ilə bağlı Təhsil Nazirliyinin ictimaiyyətlə iş sektorunun müdiri Cəsarət Valehov açıqlamasında bildirdi ki, baş verən fakt araşdırılacaq: “Nazirliyin qaynar xətti var. Yaxşı olar ki, belə hallarla bağlı valideynlər qaynar xəttə müraciət etsinlər. Bu fakt araşdırılacaq və müvafiq tədbirlər görüləcək”.\nMəlumat üçün bildirək ki, bir neçə gün əvvəl Təhsil Nazirliyi “Müəllimlər günü” ilə bağlı xəbərdarlıq yaymışdı.\n“Bununla bağlı kimsə anonim olmadan nazirliyin 146 saylı “qaynar xətt”inə məlumat verərsə və fakt araşdırma zamanı təsdiqini taparsa, həmin müəllim və ya məktəb direktoru dərhal vəzifəsindən azad olunacaq”, – deyə məlumatda qeyd olunurdu.\nMəktəblərdə bıçaqlanmalar nazirliyi hərəkətə keçirdi\nMəktəbdə müəllimin döyülməsi xəbərinə nazirlikdən AÇIQLAMA\nŞagirdi döyən müəllimə şiddətli töhmət, direktora isə xəbərdarlıq edilib\nMəktəbin direktor müavini özünü yandırıb\nDİN biznesmenlərə müraciət etdi: "Sizi incidən olsa..."\nMəktəbin direktoru özünü asmaq istəyib, oğlu isə ultimatum göndərib\nOrta məktəbdə yeni yığım başlayıb: nazirlik fakt istəyir


Oqtay Əsədov Fransa-Qafqaz Dostluq qrupunun rəhbərini qəbul etdi – Yenicag.Az\nAna Səhifə Siyasət Oqtay Əsədov Fransa-Qafqaz Dostluq qrupunun rəhbərini qəbul etdi\nOqtay Əsədov Fransa-Qafqaz Dostluq qrupunun rəhbərini qəbul etdi\nYeni Çağ Media Qrupu – Sentyabr 30, 2019 - 21:30\nSentyabrın 30-da Azərbaycan Respublikası Milli Məclisinin Sədri Oqtay Əsədov Fransa Respublikası Senatının Fransa-Qafqaz dostluq qrupunun sədri və Azərbaycan üzrə sədr müavini Alen Uperin başçılıq etdiyi nümayəndə heyəti ilə görüşüb.\nYenicag.az xəbər verir ki, Sədr parlamentlərimizdəki dostluq qruplarının qarşılıqlı səfərlərinin münasibətlərimizin inkişafı baxımından böyük əhəmiyyət daşıdığını bildirib. İkitərəfli əlaqələrimizin bugünkü səviyyəyə çatmasında yüksəksəviyyəli görüşlər mühüm rol oynayır. Dövlət başçılarımızın qarşılıqlı səfərləri zamanı aparılan danışıqların iki ölkə arasında əlaqələrin inkişafına böyük töhfələr verdiyini deyən Milli Məclisin Sədri bu günədək Azərbaycan ilə Fransa arasında 50-dən çox hüquqi sənədin imzalandığını qeyd edib.\nFransa Azərbaycanın ən qabaqcıl ticarət tərəfdaşlarından biridir. Cari ilin ilk 8 ayı ərzində iki ölkə arasında ticarət dövriyyəsi 630 milyon ABŞ dolları həcmində olub. Bütövlükdə ötən il bu göstərici 624 milyon təşkil edib. Bu gün ölkəmizdə 50-dən çox fransız şirkəti, o cümlədən “Total” və “Gaz de France” kimi tanınmış şirkətlər uğurla fəaliyyət göstərirlər.\nSədr siyasi, iqtisadi sahələrdəki uğurlarımızın mədəni-humanitar əlaqələrimizə də müsbət təsir etdiyini söyləyib. Bildirilib ki, 2012-ci ildən Parisdə Heydər Əliyev Fondunun təşəbbüsü ilə açılmış Azərbaycan Mədəniyyət Mərkəzi uğurla fəaliyyət göstərir. Biz tez-tez bu ölkədə Azərbaycan mədəniyyət günlərinin keçirilməsinin şahidi oluruq. Heç də təsadüfi deyil ki, Azərbaycan ilə Fransanın 14 şəhər və 1 vilayəti arasında əməkdaşlıq və dostluq sazişi imzalanıb. Azərbaycan Fransa ilə həyatın ən müxtəlif sahələrində əlaqələri genişləndirmək niyyətindədir.\nSəmimi qəbul üçün minnətdarlığını bildirən Fransa-Qafqaz dostluq qrupunun rəhbəri Alen Uper ölkəmizə səfərindən və səfər çərçivəsində keçirilən görüşlərdən məmnunluğunu ifadə edib. Qeyd edilib ki, Fransa Qafqazın bu bölgəsi ilə siyasi, iqtisadi və mədəni əlaqələri dərinləşdirmək niyyətindədir. Münasibətlərimizin daha da inkişaf etdirilməsində parlamentlərarası əlaqələr mühüm rol oynayır. Deputatlarımızın qarşılıqlı səfərləri, mütəmadi görüşləri ümumi məqsədlərə xidmət edir.\nSöhbət zamanı tərəfləri maraqlandıran məsələlər ətrafında geniş fikir mübadiləsi aparılıb.\nGörüş Milli Məclis Aparatının rəhbəri Səfa Mirzəyev, Fransa ilə parlamentlərarası əlaqələr üzrə işçi qrupunun başçısı Cavanşir Feyziyev, Fransanın ölkəmizdəki fövqəladə və səlahiyyətli səfiri Zakari Qros və digər rəsmi şəxslər iştirak ediblər.\nAzərabycan, Fransa, Oqtay Əsədov,\nBir sıra senatorlar Qarabağla bağlı qətnaməyə verdikləri səsi geri götürdü\n26.11.2020 - 17:08\n26.11.2020 - 16:58\n26.11.2020 - 16:31


AMEA Nəsimi adına Dilçilik İnstitutu ilə Qazaxıstan Mərkəzi Asiya İnnovasiyalar Universiteti arasında əməkdaşlıq müqaviləsi imzalanıb.\nAMEA Nəsimi adına Dilçilik İnstitutunda Qazaxıstan Mərkəzi Asiya İnnovasiyalar Universiteti Humanitar fakültəsinin Filologiya kafedrasının nümayəndəsi ilə görüş keçirilib. Görüşdə hər iki elmi müəssisə arasında müqavilə imzalanıb. Sənəddə birgə tədqiqatların aparılması, nəşr işləri, qarşılıqlı tədbirlərin təşkili və s. məsələlər əksini tapıb.\nDilçilik İnstitutunun Baş direktoru filologiya elmləri doktoru, professor Nadir Məmmədli dilçilik elminin inkişafı istiqamətində görülən işlər, əldə olunan nailiyyətlər barədə məlumat verib. Professor Azərbaycan-Qazaxıstan elmi əlaqələrin genişləndirilməsinin vacibliyini vurğulayıb.\nSonra Qazaxıstan Mərkəzi Asiya İnnovasiyalar Universiteti Filologiya kafedrasının baş müəllimi pedaqogika üzrə fəlsəfə doktoru, professor Arzu Qurbanova çıxış edərək birgə layihələrin icrası, kadr hazırlığı məsələlərini diqqətə çatdırıb.\nGörüşdə AMEA Nəsimi adına Dilçilik İnstitutunun icraçı direktoru filologiya üzrə fəlsəfə doktoru, dosent Baba Məhərrəmli və mətbuat xidmətinin rəhbəri dosent Təranə Şükürlü iştirak ediblər.


15/12/2019 [08:41] - Hadisə - ( 4771 dəfə baxılıb)\nSankt-Peterburqda müsəlman bir polis körpəni ağlını itirmiş ananın əlində xilas edib.\nModerator.az Rusiya mediasına istinadla xəbər verir ki, rayonlardan birində sahə müvəkkili kimi çalışan polis zabiti Nail İslamov anasının pəncərədən atmağa çalışdığı iki yaşlı qızla baş verə biləcək faciənin qarşısını alıb.\n14 dekabr, şənbə günü yerli vaxtla səhər saat 7-də, Karavayevskaya küçəsindəki 41 nömrəli binanın sakinləri polisə zəng edərək qonşu bir qadının qışqıraraq beşinci mərtəbədən bütün əşyaları: paltar, kitab, qab-qacaq, salfetləri və s. həyətə atdığını bildiriblər. Eyni zamanda qadın qucağında balaca bir qızı tutaraq onun "mələk olması" üçün pəncərədən atmaq niyyətində olduğunu deyirmiş.\nOlay yerinə gələn İslamov uşağın yerə düşməsinin qarşısını almaq üçün dərhal göstərilən mənzilin pəncərələrinin altına qaçıb. Xilasedicilər evin qarşısına azyaşlı qızın üzərinə zədəsiz düşə bilməsi ehtimalı üçün batut çəkdikən sonra polis məmuru Fövqəladə Hallar Nazirliyinin əməkdaşları ilə birlikdə yuxarı qalxaraq mənzilin qapısını açıb və körpəni anormal ananın əlindən alıb. Həmin vaxt mənzildə daha bir uşaq olub.\nBeləliklə, hər iki uşaq xilas edilərək xəstəxanaya aparılıb. Hazırda heç bir şey onların sağlamlığına təhlükə yaratmır. Qadın isə onun ruhi-psixoloji vəziyyətini araşdırmalı olan həkimlərə təhvil verilib.


Fatimə Mövlanlı şantaj edilir? Müxalifət düşərgəsi "Şantaj" maşınını işə saldı » "Dünya" informasiya agentliyi\nFatimə Mövlanlı şantaj edilir? Müxalifət düşərgəsi "Şantaj" maşınını işə saldı - VİDEO\nTarix: 20-04-2018, 12:06 | Çap et\nBir neçə gün öncə 17 yaşlı yeniyetmə qız Fatimə Mövlanlı naməlum şəkildə yoxa çıxdı. Ailəsini xəbərsiz qoyan qız 5 gündən sonra nəhayət ki, tapıldı. Rəfiqəsigildə qalan 17 yaşlı qız öz şəxsi hesabından videomüraciət yayaraq məsələyə aydınlıq gətirdi. Məlum oldu ki, məsələ müxalifət düşərgəsinin iddia etdiyi kimi deyil. Hətta Fatimə Mövlanlının anası da açıqlama verərək qızının heç də polis və hüquq-mühafizə orqanları tərəfindən oğurlanmadığını, əksinə, onların onun qızını tapmaq üçün səylərini əsirgəmədiyini bildirdi.\nLakin bütün düyünlər çözüləndən sonra yenidən problemin üzərini qara buludlar aldı. Hansısa formada təsirə məruz qalan, müxalifət düşərgəsindəki hansısa bağlarının ifşa olmasından ehtiyyat edən qızcığaz yaydığı videomüraciəti təkzib edərək hökumət tərəfindən oğurlandığını bildirdi, hətta anası ilə bağlı bir müddət öncə saytımıza verdiyi açıqlamanı da təkzib etdirərək anasının AXCP sədri Əli Kərimlini dəstəkləməsinə dair məlumat yayımladı.\nMəsələ ilə bağlı BiG.AZ-a danışan Beynəlxalq hüquq və münasibətlər üzrə ekspert Yeganə Hacıyeva 17 yaşlı qızın qəfil belə fikir dəyişkənliyinə uğramasını onun hansısa formada şantaja və təzyiqə məruz qalması ilə əlaqəli olduğunu ehtimal edib:\n"Bu günlərdə 17 yaşlı vətəndaş fəalı Fatimə Mövlamovanın itkin düşməsi və bunun üstündə qurulan çirkin kampaniyanın hamılıqla şahidi olduq. İlk gündən siyasi müxalifətin bir qanadının, 17 yaşlı uşağın itkin düşməsinin hüquq mühafizə orqanlarına bağlanmasının, ardınca bunun belə olmadığını öncə 17 yaşlı yeniyetmənin anasından və sonra da öz şəxsi "Facebook" hesabından etdiyi müraciətdə öz dilindən eşitdik.\nFatima Mövlamovanın anasının və özünün mediada təkzib müraciətinin səsyazısı olmasına baxmayaraq, növbəti mitinq zamanı yaşlı və təcrübəli müxalifət liderinin (Əli Kərimli və Cəmil Həsənli) çıxışı zamanı bu yeniyetmənin hüquq mühafizə orqanlarında girov saxlanılması haqqında etdiyi emosional psixoloji təhriki ilə, qızın öncə kütlə arasında, ardınca isə öz sosial media hesabında müxalifət liderinin fikirlərinin təsdiqlənməsinin şahidi olduq.\nParalel olaraq eyni camiədə bu günlər ərzində kütləvi şəkildə, siyasi təcrubəsiz yeniyetmənin və özünündən də təcrübəsiz ən əsası övladının gələcəyindən narahat olan bir anasının adına onların fikirlərini dəyişməyə yönəlik, onlara ictimai qınaq yaratmağa hesablanmış, reallıqda isə hər ikisinə psixoloji təsir və təzyiq vasitəsi kimi aparılan çirkin təbliğatın şahidi olduq.\nAydın olan budur ki, Fatima Mövlamova və anasının adından danışan və onun ətrafında bu kampaniyanı aparanların bu qızcığazı və anasını təzyiq etmək üçün hansısa bir təsir vasitəsi var.\nBu təsir vasitələrindən biri də şantajdır. Ehtimal edirəm ki, həmin qızı hansısa formada şantaj edərək bu yola, belə açıqlamalara təhrik edirlər, onu anasının ilk öncə verdiyi açıqlamanı təkzib etməyə təhrik edirlər. Görünən isə odur ki, azyaşlı qız o təzyiqlərdən, şantajlardan qorxaraq məcbur belə formada addım atır. Yeniyetməlik yaşına çatmayan bir xanımı bu formada incitmək heç bir əxlaq kodekslərinə uyğun deyil və cəmiyyətimiz tərəfindən də sərt şəkildə qınanılmalıdır".\nMillət vəkili Aydın Hüseynov açıqlamasında qeyd edib ki, Əli Kərimli və onun düşərgəsində olan insanlardan hər cür çirkin əməli gözləmək olar, onlar azyaşlı qızı şantaj və təzyiq edərək hər bir sözü dedirdə, həqiqəti belə təkzib etdirə bilərlər:\n"Əli Kərimlinin lider olduğu qruplaşmadan hər cür iyrənc əməl gözləniləndir. Ölkəmiz, dövlətçiliyimiz, milli mənəvi dəyərlərimiz onun üçün vahid deyil. Onu ancaq şəxsi ambisiyaları və maraqları öndərdir. Bir insan ki, 17 yaşlı bir qızcığazdan bu formada hökumətə qarşı kart kimi istifadə edirsə belə insanın cılızlığı haqqında fikir bildirməyə dəyməz.\nHər şey gözləniləndir o insandan, şantaj da edərək onun fikrini dəyişdirə bilər, onu dediklərini danmağa, təkzib etməyə sövq edə bilər. Təbii ki, yeniyetməlik yaşına çatmayan bir qızdan bu şəkildə istifadə etmək, onu alətə çevirmək heç bir qanunvericiliyə uyğun deyil və ölkəmizdə bütün insan haqqları yüksək səviyyədə qorunur. 17 yaşlı Fatimənin də hüquqlarının bu şəkildə pozulması və nələrəsə təhrik edilməsini qanun pozuntusu kimi qiymətləndirirəm. Bununla bağlı hərhansısa bir tədbirlərin görüləcəyinə heç şübhə etmirəm, qanunlarımızın aliliyinə heç bir şübhəm yoxdur".


Wi-Fi yeni WPA3 texnologiyasına keçid alır - InfoCity\nГлавнаяSoftwareПрограммное обеспечениеWi-Fi yeni WPA3 texnologiyasına keçid alır\nWPA2 texnologiyasının yaşı artıq 10 ili keçib, hakerlər də hər gün bütün dünya üzrə milyonlarla routerə hücum edir. Buna görə də, Wi-Fi Alliance qrupu cihazları yeni təhlükəsizlik protokolu ilə təchiz edir. Bu protokl vasitəsilə istifadəçilər təhlükəsiz olaraq simsiz şəbəkələrə qoşula biləcəklər.\nYeni WPA3 texnologiyası WPA2-ni əvəz edəcək, hansı ki, hələ uzaq 2004-cü ildə yaranmışdı. Yeni protokol hakerlərə şəbəkələrin qırılması yönündə ciddi maneələr yaradacaq. Belə ki, şəbəkə hakerlər tərəfindən qırılsa belə istifadəçi məlumatları protokol vasitəsilə bloklanacaq. Bundan başqa, WPA3 ilə Easy Connect adlı funksiya da gələcək ki, bu da istifadəçilərə sadəcə QR kodu skan etməklə şəbəkəyə qoşulmağa imkan yaradacaq.\nПосредством сигналов Wi-Fi можно\nRazer Sila «самый быстрый» роуте


TKTA “V Beynəlxalq Pedogoji Təhsil və Akkreditasiya Konqresi”ndə təmsil olunub\n08.06.2021 13:27 85 baxış\nTKTA “V Beynəlxalq Pedogoji Təhsil və Akkreditasiya Konqresi”ndə təmsil olunub. Dünya ölkələrinin nümayəndələrinin qatıldığı onlayn konqresin əsas mövzusu “Pandemiya dövründə beynəlxalq akkreditasiya təşkilatlarının təcrübələri ” olub.\nMüzakirə zamanı TKTA-nın nümayəndəsi Agentliyin fəaliyyət istiqamətlərinə dair təqdimatı konqres iştirakçılarının diqqətinə çatdıraraq, “Azərbaycan ali təhsilində keyfiyyət təminatı üçün pandemiyanın yaratdığı imkanlar və çağırışlar” mövzusunda ətraflı məlumat verib.\nBelə ki, Agentlik fəaliyyət istiqamətlərini maksimum dərəcədə beynəlxalq təcrübədən faydalanaraq təhsilin keyfiyyət səviyyəsinin təminatı proseslərinin səmərəli təşkilini təmin edən prinsip və standartlara əsaslanaraq idarə edildiyi xüsusi vurğulanıb.\nEləcə də təmsilçimiz Azərbaycan təhsil məkanının dünyanın inkişaf etmiş təhsil institutları ilə əməkdaşlığı üçün zəmin yaradan və ölkənin təhsil müəssisələri məzunlarının həm yerli, həm də qloballaşan dünyanın əmək bazarının tələblərinə cavab verən rəqabətqabiliyyətli olduğunu vebinar iştirakçılarının diqqətinə çatdırıb.\nQeyd edək ki, konqresdə iştirak edən bir çox dünya əhəmiyyətli ali təhsil müəssisələrinin və keyfiyyət təminatı qurumlarının nümayəndələri təmsil etdikləri ölkə və qurumların təcrübələrini paylaşaraq bu istiqamətdə ölkələrarası əməkdaşlığın və şəbəkələşmənin qurulmasının vacibliyini vurğulayıblar.


Atılan azyaşlıların atası tapıldı – FOTO – Yenicag.Az\nAna Səhifə Cəmiyyət Atılan azyaşlıların atası tapıldı – FOTO\nAtılan azyaşlıların atası tapıldı - FOTO\nYeni Çağ Media Qrupu – İyul 23, 2019 - 13:30\nYenicag.az xəbər verir ki, bunu Report-a açıqlamasında Səhiyyə Nazirliyinin Mətbuat xidmətinin rəhbəri Pərviz Abubəkirov deyib.\nO bildirib ki, iyulun 22-də axşam saatlarında yaşlı kişi və qadın Bərdə Rayon Mərkəzi Xəstəxanasına iki azyaşlı uşaq gətiriblər: “Onlar növbətçi həkimə deyiblər ki, guya uşaqları tapıblar və yazıqları gəldiyinə görə xəstəxanaya gətiriblər. Həkim də bildirib ki, məsələni rəhbərliyə məruzə etməlidir. Növbətçi həkim baş həkimin yanından qayıdanda görüb ki, həmin şəxslər uşaqları xəstəxanada ataraq gediblər”.\nP.Abubəkirovun sözlərinə görə, məsələ ilə bağlı araşdırma aparılıb və uşaqları xəstəxanaya gətirən yaşlı kişi və qadının onların ana babası və nənəsi olduğu məlum olub: “Ailədə münaqişə olub. Onlar da nəvələrini xəstəxanaya gətirərək növbətçi həkimə onları tapdıqlarını deyiblər”.


Priyanka Çopra və Nik Conas toylarının ildönümündə bir-birlərini belə təbrik etdilər – 1Arada.az\n1Arada.az xəbər verir ki, bu gün hind əsilli Britaniya aktrisası Priyanka Çopra və musiqiçi Nik Consun toylarından düz bir ili tamam olub. Cütlük eni vaxtda həm avropa sayağı həm də hind ənənlələri ilə bir neçə toy mərasimi təşkil ediblər. Toy mərasimində gəlin Ralрf Lаuren-dən olan 23 metrlik uzun şleyfli gəlinliyi ilə bərq vururdu.\nBu gün Priyanka və Nik sosial şəbəkəyə 1 il əvvəl baş tutan toydan şəkillər və bir birlərinə sevgi etirafları paylaşıblar. “Söz verirəm. O zaman.. İndi.. Əbədi. Sən mənə eyni vaxtda sevinc, lütf, tarazlıq, həyəcan, ehtiras verirsən. Çox sağ ol ki, məni tapmısan. Toyumuzun ilk ilidönümü mübarək, ərim” “Bir il əvvəl bu gün biz “əbədi” dedik. Amma əbədilik daimi deyil. Priyanka, səni bütün qəlbimlə sevirəm, ildönümümüz mübarək.\nBu yaxınlarda səhər tezdən Nik yatarkən Priyanka ərinə hədiyyə edib – o alman ovçarkası cinsindən olan Cino adlı küçük hədiyyə edib. “Bu onun mənə edə biləcəyi ən yaxşı şürpriz idi” – deyə duyğulanan Nik göz yaşları ilə bildirib.\nTagged Briyaniya, Hind, ildönümü, Nik Conas, Priyanka Çopra, toy


Şəkidə qızıl axtaran 3 nəfər tutuldu\n15:53 30 Avqust 2018\nBakı şəhər sakini Sahil Abuşov, İran İslam Respublikasının vətəndaşı Ranjbarnader Hossein və Sumqayıt şəhər sakini Namiq Şahmalıyev Şəki rayonunun Daşüz kəndində “Səbətli” deyilən ərazidə qızıl zinət və digər qiymətli əşyalar axtarmaq məqsədi ilə qanunsuz olaraq qazıntı işləri aparmaq qərarına gəliblər.\nDİN Mətbuat Xidmətinin Şəki regional qrupundan Metbuat.az-a-a verilən məlumata görə, asan olsun deyə, S.Abuşov tanışı, rayonun Qayabaşı kənd sakini Mübariz Zeynalovla əlaqə saxlayaraq ona əvvəlcədən müəyyən etdikləri ərazidə yerləşən fermada cari təsərrüfat işləri ilə əlaqədar traktor lazım olduğunu bildirib.\nM. Zeynalov da Novruz Mənəfovun vasitəçiliyi ilə Qax rayonu Qaşqaçay kənd sakini Nicat Qurbanov ilə danışıqlar aparıb, Daşüz kəndində “Səbətli” adlanan ərazidə traktora ehtiyac olduğunu bildirib. Daha sonra S.Abuşov həmin əraziyə gələn traktorun sürücüsündən əvvəlcədən müəyyən etdikləri ərazini qazmağı xahiş edib. Elə qazıntı işləri gedərkən daxil olmuş məlumat əsasında Şəki ŞRPŞ əməkdaşları həmin əraziyə gedib və onları elə iş başında yaxalayıblar.\nEtdikləri əməldən boyun qaçırmaq istəyən şəxslər polisə müqavimət göstərərək məsuliyyətdən yayınmağa cəhd ediblər. Onlar saxlanılaraq polis şöbəsinə gətiriliblər. Faktla bağlı araşdırma aparılır.\nDİN Şəki Qızıl Axtarış


31 mart - Azərbaycanlıların soyqırımı günüdür - Xəbərlər - QARADAĞ RAYON Icra Hakimiyyəti\n31 mart 2018-ci il tarixində Qaradağ rayonu, Lökbatan qəsəbəsində Heydər Əliyev Mərkəzində 31 mart - Azərbaycanlıların Soyqırımı günü ilə bağlı ümumrayon tədbiri keçirilmişdir.\nTədbirdə Qaradağ Rayon İcra Hakimiyyəti başçısının birinci müavini Emil Abbasov, Milli Məclisin deputatı YAP Qaradağ rayon təşkilatının sədri Aydın Hüseynov, Bakı Dövlət Unversitetinin professoru Anar İsgəndərov və digər qonaqlar iştirak etmişdir.\nİlk öncə tədbir qonaqları Heydər Əliyev Mərkəzinin foyesində soyqırım ilə bağlı uşaqların çəkdikləri rəsmlərdən ibarət sərgi ilə tanış oldular.\nTədbiri Qaradağ Rayon İcra Hakimiyyəti başçısının birinci müavini cənab Emil Abbasov açaraq soyqırıma məruz qalmış soydaşlarımızın əziz xatirəsini bir dəqiqəlik sükutla yad edilməsini xahiş etdi. Daha sonra öz nitqində Azərbaycanlıların kütləvi surətdə qırğını, repressiyalara məruz qalması, doğma yurdlarından sürgün edilməsi, və didərgin salınmasının XX əsr tarixinin ən faciəli və dəhşətli səhifələrindən biri kimi qiymətləndirmişdir. Bu hadisələrə uzun müddət dəyər verilmədiyini söyləyərək, ümummilli lider Heydər Əliyevin 1918-ci ilin mart hadisələrinin 80-ci ildönümündə imzaladığı Sərəncamın erməni millətçilərinin hərəkətlərinə verilən ilk siyasi qiymət olduğunu vurğuladı.\nDaha sonra çıxış edən qonaqlar ötən əsrdə ermənilər tərəfindən xalqımızın başına gətirilən müsibətlərdən danışaraq, 1918-ci ildə Bakıda və Azərbaycanın digər bölgələrində ermənilərin törətdikləri qırğınlardan 100 il ötməsinə baxmayaraq, bu vəhşiliklərin xalqın qan yaddaşında əbədi iz buraxdığını qeyd etdilər. Ermənilərin azərbaycanlılara qarşı törətdikləri soyqırım və deportasiya siyasətinin bu gün özünü Dağlıq Qarabağla bağlı məlum hadisələrdə büruzə verdiyini, həm də ermənilərin xalqımıza qarşı olan tarixi münasibətin\nhələ də dəyişmədiyini bildirmişlər


Korona haqqında bunları mütləq bilməlisiniz – 31 sualın cavabı | Xural qəzeti\nƏsas Səhifə/GÜNDƏM/Korona haqqında bunları mütləq bilməlisiniz – 31 sualın cavabı\nDünyada sürətlə yayılmağa başlayan yeni tip koronavirus pandemiyası həyatımızın bir hissəsinə çevrilməyə başlayıb. Bütün dünya mətbuatı virus haqqında demək olar ki, bilinən məlumatları hər gün təkrarən yayır. Nə qədər təkrarlansa da, azdır. Çünki həyatımızda heç vaxt qarşımıza çıxmayan problem mövcuddur.\nBəs koronavirusa dedikdə nə başa düşülür?\nAxar.az xəbər verir ki, bunun üçün əvvəlcə aşağıdakı suallara cavabı bilməlisiniz:\n1. Koronavirus nədir?\n– Heyvanlar arasında yayılmış böyük bir virus qrupudur.\n2. Nə zaman, harada və necə meydana gəldi?\n– İlk dəfə ötən ilin dekabr ayında Çinin Uhan şəhərində meydana çıxdı. Virusa ilk yoluxanın heyvan bazarında balıq satan 49 yaşlı şəxs olduğu təxmin edilir.\n3. İnfeksiya necə yayılır?\n– Öskürək və asqıraq zamanı havaya yayılan viruslar tənəffüs yolundan insan bədəninə daxil olur. Virusun olduğu əşyalara toxunduqdan sonra əllərimizi ağzımıza və burnumuza vuran zaman xəstəliyin daşıyıcısı oluruq.\n4. Bu günə kimi neçə nəfərdə koronavirus aşkarlandı və neçə nəfər həyatını itirdi?\n– Pandemiya yayılmağa başlayandan cari ilin martın 14-nə kimi 146 314 nəfər yoluxub. 5.442 nəfər isə koronavirusdan ölüb. 72.556 nəfər sağalıb.\n5. Neçə ölkədə yayılıb?\n– Ümumilikdə 145 ölkədə. İlk üçlükdə Çin, İtaliya və İran yer alıb.\n6. Pandemiyanın vaksinləri varmı?\n– Hələlik tapılmayıb.\n7. Daha nə qədər yayıla bilər?\n– Bu barədə müxtəlif versiyalar mövcuddur. Pandemiyanın yayılması belə davam edərsə, dünya əhalisinin 40-70 faizi yoluxa bilər. Digər versiyaya görə, koronavirus adi qrip kimi mövsümi xəstəliyə də çevrilər. Eyni zamanda, xəstəliyin 80 faizinin yüngül formada keçdiyini ehtimal etsək, yerdə qalan 20 faizin problem yaradacağı ilə bağlı fikirlər səslənir.\n8. Koronavirusun yayda yayılma sürəti azalacaqmı?\n– Bu virusun fəsillərlə heç bir əlaqəsi yoxdur. Yaya kimi ya virus yoluxmağa insan tapmayacaq və öz-özlüyündə məhv olacaq, ya da bunun peyvəndi hazırlanacaq.\n9. Kimlər risk altındadır? Necə qoruna bilərik?\n– 65 yaşdan yuxarı olanlar və immuniteti güclü olmayanlar risk altındadır.\n10. İmmun sistemini necə gücləndirmək olar?\n– Gündə 7 saat yatmalısınız. Hər gün yarım saat idman etməyə çalışın. Bütün tərəvəz və meyvələrdə antioksidanlar var. Xüsusilə çuğundur, sarımsaq, brokkoli, sitrus meyvələri, böyürtkən və kiviyə üstünlük verin.\n11. Gigeynika qaydaları hansılardır?\n– Xəstə insanlarla təmas etməyin. Əllərinizlə ağız, burun və gözə toxunmayın. Əllərinizi ən az 20 saniyə müddətində sabunla yuyub qurulayın. Öskürək və asqıraq zamanı ağzınızı bir dəfə istifadə olunan dəsmalla (salfetlə) bağlayın.\n12. Maskadan istifadə olunmalıdırmı?\n– Sağlam insanların istifadəsi vacib deyil. Lazımlı məqamlarda tibbi maskalardan istifadə etmək olar. Filtrli maskalar digər tənəffüs problemlərinə səbəb ola bilər. Dəfələrlə istifadə olunan tibbi maskalar mikrob riskini artırır .\n13. Əlcək geyinmək vacibdirmi?\n– Tibb işçilərindən başqa adi insanlar əlcək geyinməməlidir. Düzgün istifadə olunmasa, daha çox problemlərə yol aça bilər.\n14. Evdə nələrə diqqət etməliyik?\n– Otağı tez-tez havalandırmaq lazımdır. Normal yuyucu vasitələri ilə təmizlik etmək kifayətdir.\n15. İş yerində görülməsi vacib olan tədbirlər hansılardır?\n– Ortaq istifadə edilən otaqların gigiyenasına diqqət edilməlidir. Qoruyucu ləvazimatlarla təmin olunmalıdır. Otaq tez-tez havalandırılmalı və şübhəli vəziyyət hiss edildikdə karantinə alınmalıdır.\n16. İctimai nəqliyyatda nə gözlənilməlidir?\n– Mümkün qədər az istifadə olunmalıdır. İctimai nəqliyyatdan düşdükdən sonra əllər yuyulmalı və ya dezinfeksiya edilməlidir.\n17. Sosial həyatımıza necə təsir edəcək?\n– Əllə görüşmək, qucaqlaşmaq və öpüşmək çox risklidir. İnsanların sıx olduğu yerlərə getmək olmaz.\n18. Ev heyvanlarını necə qoruya bilərik?\n– Xəstəliyin pişik və itdən keçməsi ilə bağlı məlumat yoxdur. Buna baxmayaraq, heyvanları əzizlədikdən sonra gigiyena qaydalarına əməl olunmalıdır.\n19. Vacib xarici səfərlər zamanı nə etməli?\n– Hava limanlarında gözləmə yerlərində insanlarla ara məsafəsi saxlamaq şərtdir. Getdiyiniz ölkədə insanların sıx olduğu məkanlara getməyin. Ən əsası virus olan ölkədən qayıtdıqdan sonra 14 gün evdən çıxmayın.\n20. Uşaqlarımızı necə qoruya bilərik?\n– Onlara virus barədə yalan danışmayın. Suallarını cavablandırın. Qorxutmadan, təzyiq göstərmədən və təhdid etmədən əllərini tez-tez yumağın vacib olduğunu başa salın.\n21. Virusa yoluxduğumuzu necə anlaya bilərik?\n– Üç əsas şərt var: qızdırma, öskürək və tənəffüs çətinliyi. Virusa yoluxanların 80 faizi yüngül formada keçirir.\n22. Şübhələnəndə ilk olaraq nə etməliyik?\n– Dərhal həkimə müraciət etməliyik. Müayinədən sonra virusun simptomları aşkarlanarsa, Səhiyyə Nazirliyinin təyin etdiyi xəstəxanaya göndəriləcəksiniz.\n23. Xəstə olan şəxs hansı hissləri keçirir?\n– Bu əsasən tənəffüs problemi ilə bağlı infeksiyadır. Əsasən qızdırma, öskürək və tənəffüs çətinliyi ilə özünü büruzə verir. Simptomlar virusla qarşılaşdıqdan beş gün sonra hiss edilir. Proses xəstənin immun sisteminin zəif olub-olmamasından və yaşından asılı olaraq dəyişir. Xəstəlik ya irəliləyib pnevmoniya ilə tənəffüs çatışmazlığına aparır, ya öz-özünə sağalır.\n24. Müalicəni dəstəkləyən əlavə bir şeylər varmı?\n– Xəstəliyin birbaşa müalicəsi yoxdur. Nə də dərmanı var. Sağlam qidalanmaq və kifayət qədər yatmaq lazımdır. Duzlu su ilə qarqara kimi vasitələr müalicə üsulu deyil.\n25. Pandemiya nə qədər müddətə keçir?\n– 14 gün müddətinə xəstəlik sağalır.\n26. Bir dəfə yoluxub sağalan yenidən yoluxa bilərmi?\n– Bununla bağlı dəqiq məlumat yoxdur.\n27. Psixologiyamıza necə təsir edə bilər?\n– Virusla bağlı hər dəqiqə yeni xəbərlər izləməkdən əl çəkin. Hər kəsə qulaq asmayın. Rəsmi dairələrin qərarına görə hərəkət edin. Ümidinizi itirməyin. Unutmayın ki, bu virusa ən az zərərlə belə qalib gələ bilərsiniz.\n28. Gigiyena vəsvəsəsinə çevrilməmək üçün nə etmək lazımdır?\n– Gigiyena qaydalarının düzgün müəyyənləşdirilməsi və bu qaydalara tam riayət edilməsi vəsvəsədən fərqli bir vəziyyət yaradır. Nə ediləcəyi bilinməyəndə və tədbirlərin dərəcəsi müəyyən edilmədikdə vəsvəsə daha çox ağırlaşır.\n29. Yaşadığımız yer karantindədirsə, sakitliyimizi necə qoruyuruq?\n– Sevdiyimiz insanlardan ayrılma ehtimalı kimi narahatlıqlar yarana bilər. Ancaq vəziyyətin müvəqqəti olması ilə bağlı fikir bu çətinliyi təmin edə bilər.\n30. Fond yaratmağa ehtiyac varmı?\n– Xeyr. Epidemiya ilə mübarizənin ən vacib qaydalarından biri nəzakət və hörmətdir.\n31. Sosial nəticələri nə olacaq?\n– Ölüm statistikasına nəzər salsaq görərik ki, virus əsasən yaşlı nəslin insanlarının həyatına son qoyur. Vəziyyət belə olduqda yaşlı əhali üçün xüsusi siyasət hazırlanması faktı ortaya çıxa bilər. Bundan əlavə, cəmiyyətdə sosial-iqtisadi bərabərsizliklər mövcuddur. Virusun yayıldığı zamanda həddindən artıq tələb olunan məhsulların baha qiymətə satılması kimi məqamları nəzərə alaraq, cəmiyyətin önümüzdəki dövrdə bu bərabərsizliklərə qarşı mühüm bir imtahan verəcəyini söyləmək yanlış olmaz.\nBu qurumlar qiymətləri endirsin - Millət vəkili\nQarabağda "pilotsuz" müharibə ssenariləri


Nikoil Bank - Xəbərlər - İxracatçıların nəzərinə!\nBildirmək istəyirik ki, “Azərbaycan Respublikası idxal-ixrac əməliyyatlarının tənzimlənməsi qaydaları”-na əsasən hüquqi və fiziki şəxslər tərəfindən malların (işlərin, xidmətlərin) konsiqnasiya yolu ilə ixracı gömrük orqanlarında bəyan edilməklə aparılır. Konsiqnasiya yolu ilə ixrac əməliyatları xarici şəxslərlə bağlanmış müqaviləyə əsasən ixrac olunmuş malların(işlərin, xidmətlərin) müqabilində vəsaitlərin müəyyən edilmiş müddət ərzində ixracatçıya ödənilməsini nəzərdə tutur. Odur ki, konsiqnasiya yolu ilə ixrac edilən mallar (işlər, xidmətlər) müqabilində vəsaitlərin bəyan olunduğu gündən 180 (yüz səksən) gün ərzində müvəkkil banka olan hesablarınıza köçürülməsini təmin etməlisiniz.\nKonsiqnasiya yolu ilə ixrac əməliyyatı həyata keçirən zaman ixracatçıdan tələb olunan tədbirlər:\nBanka yaxınlaşaraq “ İxrac əməliyyatlarına valyuta nəzarəti uçot kartoçkası”-nı doldurmalı və digər sənədlərlə bərabər Dövlət Gömrük Koitəsinə təqdim edilməlidir. Belə olduqda ixrac əməliyyatı bəyan edilmiş hesab edilir.\nKonsiqnasiya yolu ilə ixrac edilən mallara (işlərə, xidmətlərə) görə hesabınıza vəsait daxil edilən kimi banka yaxınlaşıb “Yük gömrük bəyannaməsi nömrəsi”-ni təqdim edilməlidir.


`Gömrük rüsumlarının artımı qiymətləri bahalaşdıracaq`\nCƏMİYYƏT 22:34 / 07.08.2018\nXəbər verdiyimiz kimi, Azərbaycan Nazirlər Kabineti "Gömrük yığımlarının məbləğləri”ndə dəyişikliklər edib. Nəticədə sentyabrın 6-dan etibarən Azərbaycanda gömrük yığımlarının məbləğləri artırılıb.\nMilli Məclisin İqtisadi siyasət, sənaye və sahibkarlıq komitəsinin üzvü, deputat Vahid Əhmədov sözügedən dəyişikliyi şərh edərkən bildirib ki, gömrük yığımlarının 50 faiz artımı daxili bazara təsirsiz ötüşməyəcək.\nSitat: "Ümumi götürdükdə, buna 50 faiz artım demək olmaz. Malın dəyərindən aslı olaraq, gömrük rüsumlarının qiymətləri dəyişəcək. Burada 10, 15, 25 manatda artım var. Əlbəttə, bu qərar gömrükdən keçən bütün mallara şamil edilir. Bu, gömrük yığımı üçün yaxşı olsa da, bazara müəyyən qədər təsir edəcək. Düzdür, Azərbaycanda idxal-ixrac əməliyyatlarında, ixrac idxalı üstələyir. Hardasa, ölkəmizdə istehsal da var. Bütün bunlara baxmayaraq, xaricdən Azərbaycana kifayət qədər məhsul idxal edirik. Ona görə də, gömrük rüsumları artırıldığı üçün həmin malların dəyərində müəyyən qiymət artımı baş verəcək. Yəni, bunun hansı səviyyədə olacağını bazar göstərəcək. Ümumi götürəndə, əlbəttə, Azərbaycanın daxili bazarındakı qiymətlərinə təsiri qaçılmazdır.\nTanınmış iqtisadçı və deputat əlavə edib ki, gömrük yığımlarının artırılmasının səbəbləri var:\n"Gömrük yığımlarının artırılmasının mərkəzində tam başqa məsələ durur. Birincisi, bu il üçün dövlət büdcəsində gömrük ödənişlərinin məbləği artırılıb. Bu məbləğin dövlət büdcəsinə yığılıb, köçürülməsi üçün gömrük tərəfindən mənbəyi axtarılır və nəticədə tapıldı".(unikal.org)


Ana səhifə » Qəzetin pdf formatı\t» Radikal düşərgənin daha bir əməli ifşa olundu\nBütün fəaliyyətini Azərbaycan dövlətinin və xalqının milli maraqlarına qarşı yönəldən radikal müxalifət bu istiqamətdəki əməllərini davam etdirir. Xaricdəki ermənipərəst mərkəzlərdən aldıqları sifariş əsasında ölkəmizdəki sabitliyi pozmaq, əldə etdiyimiz inkişafa kölgə salmaq üçün dəridən-qabıqdan çıxan bu antimilli ünsürlər ötən şənbə nəyə “qadir olduqlarını” bir daha nümayiş etdirdilər. Belə ki, AXCP və qondarma “Milli şura”nın keçirmək istədikləri mitinq üçün Bakı Şəhər İcra Hakimiyyəti tərəfindən müvafiq yer ayrılsa da, dağıdıcılar orada mitinq keçirmək əvəzinə, paytaxtın mərkəzində icazəsiz etiraz aksiyasına qərar verdilər.\nLakin bu da son deyil. İcazəsiz aksiyadan öncə sosial şəbəkələr vasitəsilə xalqı qarşıdurmaya çağıran Əli Kərimli və onun yaxın ətrafı oktyabrın 19-da polislə açıq qarşıdurmaya gedərək, qanunları kobud şəkildə pozdular.\nBu məqamda qeyd edək ki, xaricdəki anti-Azərbaycan və ermənipərəst mərkəzlərin sifarişi ilə Bakıda əhalini qanunsuz aksiyaya cəlb etmək istəyən Əli Kərimli və ətrafındakı dağıdıcılar son günlər daha bir antimilli əmələ baş vurublar. Belə ki, bu antimilli ünsürlər sözügedən qanunsuz aksiyaya cəhd zamanı baş verənlər ətrafında anti-Azərbaycan təbliğatı aparır, dövləti və polisimizi hədəfə götürür, ölkəmizə qarşı “qara piar” kampaniyası aparmaq üçün hər cür saxtakarlığa baş vururlar.\nRadikalların bütün təbliğatlarını saxtakarlıq üzərində qurduqları sübut olundu\nBu kampaniyanın tərkib hissələrindən biri də guya aksiyaya cəhdin qarşısını almağa çalışan polislərimizin aksiyaçılara qarşı “xüsusi amansızlıq” nümayiş etdirməsi barədə rəy yaratmaqdır. Ən acınacaqlısı isə odur ki, radikalların virtual aləmdə təxribatla məşğul olan üzvləri Avropanın göbəyində etiraz aksiyasında iştirak edənlərə qarşı polislərin amansız davranışını guya Azərbaycanda baş vermiş kimi təqdim etmək istəyirlər. Belə manipulyativ addımlardan biri kimi, “Səbuhi Hümbətov” adlı sosial şəbəkə istifadəçisi və digər dağıdıcı ünsürlərin “facebook” hesablarından etdikləri saxta paylaşımları göstərmək olar.\nMəlumat üçün bildirək ki, saxtakarlar tərəfindən paylaşılan şəkildə əks etdirilən polis zorakılığının guya Bakıdakı qanunsuz aksiyada baş verdiyi iddia edilir. Lakin yalançının əməlinin ömrü uzun sürməyib. İfşa olunduğunu görən S.Hümbətov paylaşdığı statusu və yaydığı fotonu bir qədər sonra silib.\nHəqiqət isə budur ki, həmin şəkil “thepublicsradio.org” saytından götürülüb. Yəni bu şəkil Azərbaycanda deyil, bu ilin may ayında Belçikanın, həmçinin Avropa İttifaqının paytaxtı hesab edilən Brüsseldə “sarı jiletlilər”in aksiyalarının dağıdılması zamanı çəkilib. Həmin saytda verilən yazıda polis zorakılığını əks etdirən xeyli şəkil var və aydın olur ki, Brüsseldə bu ilin may ayında 350 nəfər həbs olunub. Çox güman ki, polis ayaqları altında qalan həmin qadın da saxlanılanlar arasında olub.\nBeləliklə, son dövrlər sosial şəbəkələrdə təxribat və saxta təbliğatla məşğul olan radikal müxalifətin daha bir əməli ifşa olundu. İndi hər şey gün kimi ortadadır. Yəni dağıdıcı düşərgənin təmsilçiləri aldıqları sifarişin müqabilində o qədər cılızlaşıblar ki, Azərbaycana qarşı qarayaxma kampaniyasında hər cür saxtakarlığı məqbul hesab edirlər. Üstəlik, bu dəfə onlar ikiqat ifşa olunublar. Belə ki, radikalların bir daha özlərini ifşa etdiyi bu nümunə həm onların bütün təbliğatlarını saxtakarlıq üzərində qurduqlarını sübut edir, həm də Avropada qanunsuz aksiyada iştirak edənlərin hansı təhlükə, necə bir polis zorakılığı ilə üz-üzə qaldıqlarını göstərir.\nBəzi beynəlxalq təşkilatlar ikili standartlardan çıxış edirlər\nAvropadan söz düşmüşkən, 19 oktyabrda baş verənlərdən sonra təkcə radikal müxalifətin saxtakarlığı növbəti dəfə ortaya çıxmadı, eyni zamanda, bəzi beynəlxalq təşkilatların da ikili standartlardan çıxış etdiyi bir daha sübut olundu. Elə Avropa İttifaqının sözçüsünün Bakıda aksiya keçirilməsinə cəhd ilə bağlı açıqlaması da buna bariz nümunədir. Təsadüfi deyil ki, XİN-in Mətbuat xidməti idarəsinin rəisi Leyla Abdullayevanın məsələyə münasibətində də Avropada baş verənlər və ikili standartlara yol verilməsinə etiraz bildirilib: “Qeyri-qanuni aksiyaların və hüquqazidd əməllərin qarşısının alınması hər bir hüquqi dövlətdə olduğu kimi, Azərbaycan Respublikasında da müvafiq hüquq-mühafizə qurumları tərəfindən təmin olunur. Aİ üzv ölkələrində baş verən qanunsuz aksiya iştirakçılarına münasibətdə görülən tədbirləri hamımız izləyirik və hesab edirik ki, bu məsələdə ikili standartlara yol verilməməlidir”.\nTəmsilçilərinin tez-tez insan hüquqlarından danışdığı Avropa İttifaqına üzv dövlətlərin bir çoxunda baş verən qanunsuz aksiya iştirakçılarına qarşı görülən tədbirləri hamı, o cümlədən bizdəki Avropa, Qərb demokratiyasının heyranı olan radikallar da yaxşı görürlər. Lakin bəzi Avropa qurumları, xüsusilə Avropa İttifaqı bu birliyə üzv ölkələrin ərazisində son zamanlar kütləvi hal daşıyan iğtişaşlarda istifadə olunan güc tətbiqi, polis zorakılığı və insan ölümü halları barədə susurlar.\nUzağa getməyək, bu yaxınlara qədər Fransada “sarı jiletlilər”in keçirdiyi aksiyaların, elə son günlər İspaniyanın Kataloniya regionunda mərkəzi hakimiyyətin əleyhinə keçirilən mitinqlərin polis tərəfindən qəddarcasına dağıdılması, atlarla və itlərlə dinc nümayişçilərə hücum edilməsi heç bir beynəlxalq qurum tərəfindən sərt təqdim edilməyib. Amma Avropa İttifaqının üzvü olan həmin ölkələrdən fərqli olaraq, Azərbaycanda hüquq-mühafizə orqanlarının işçiləri öz işlərini peşəkarcasına yerinə yetirdiyi halda, bu qurum ölkəmizi hədəfə alıb. Bu isə bəzi Avropa qurumlarının, o cümlədən Avropa İttifaqının ikili standartlardan çıxış etdiklərini növbəti dəfə sübut edir.


“Şah” övladları ilə şəklini paylaşdı - FOTO\n14 Yanvar, 21:28\nAzərbaycanlı şahmatçı Şəhriyar Məmmədyarov övladları ilə fotosunu paylaşıb.\nAxeber.az “Qafqazinfo”ya istinadən xəbər verir ki, 34 yaşlı qrossmeysterin şəxsi instaqram hesabında paylaşdığı fotoda ötən ilin noyabrında doğulan oğlu Həmid də yer alıb. Məmmədyarovun digər oğlunun adı isə Rauldur.\nQeyd edək ki, "Şah" ləqəbli qrossmeyster Şərəf adlı xanımla evlidir.\nİtaliyada Ronaldonun nəhəng heykəlini düzəltdilər – FOTO\nPremyer Liqanın rəmzi “11-liy”i açıqlandı\nGülüşə səbəb olan avtoqol - VİDEO


Çox xoşdur ki, cəbhədə aktiv döyüşlər başlayandan bəri qardaş Türkiyənin bütün böyük TV-ləri gecə-gündüz Azərbaycan deyir, Qarabağ deyir, Gəncə deyir, Mingəçevir... deyir, qardaşlığımızı vəsf edir, müzəffər ordumuzun qələbələrini tərənnüm edir və həqiqətlərimizi təbliğ edir. Onlar cənab Mövlud Çavuşoğlunun 6 oktyabr Bakı səfəri zamanı dediyi (bir millətin iki dövlətinin ümumi ovqatının kamil ifadəsi olan) “Lazım gəlsə, bir millət, bir dövlət kimi davranacağıq” sözlərinin ruhuna uyğun davranır. Belə bir ovqata, belə bir ruha heç də hər dövlət, hər xalq arasında rast gəlinmir. Mən bu yerdə, yenə dövlət başçımızın RBK-ya müsahibəsindən sitat gətirmək istərdim:\n“Son dərəcə önəmli bir qonağımız var. Bildiyiniz kimi, Azərbaycan Vətən müharibəsi aparır. Beləliklə, döyüş meydanında Azərbaycan Silahlı Qüvvələrinin sürətli, amma təmkinli irəliləyişi var. Bir atəşkəs prosesi, atəşkəsdən dərhal sonra Ermənistanın xüsusilə dünən törətdiyi hücumlar nəticəsində gərgin diplomatik proseslər, əməliyyat meydanında və masada hərəkətlilik. Təbii ki, bunları ən yaxından izləyən şəxs hazırda bu gərginlik arasında bizə vaxt ayıran Azərbaycan Prezidenti cənab İlham Əliyevdir”, - məncə, “Haber Global” əməkdaşının bu ləyaqətli təqdimatı, sualları, o suallara verilən cavablar dünənki müsahibəyə də, son günlər izlədiyimiz digər 10 müsahibə kimi tarixi siqlət qazandırır; bu müsahibə də, mənim zənnimcə, “video dərs” səciyyəlidir və inanıram ki, uyğun profilli ali təhsil ocaqlarımızın müvafiq kafedralarının diqqətindən yayınmayacaq.\n2020.10.13 / 16:34


Ölkə daxilində fıstıq. Niyə olmasın? - Sahəsi üçün - 2020\nMəsələn fıstıq götürün. Bu fındıq, nadir xarici bir qonaq olduğu zaman uşaqlıqdan bizə tanışdır. Artıq hər şey dəyişdi, yer fındıqlarının beynəlxalq ticarət sayəsində daha tez-tez masada ola bilərik. Onlar bir çox antioksidan var və gurmeler üçün yaxşı bir xəbər, onların sayı qovurulmuş qoz-fındıqlarda daha da çoxdur.\nBu gün onu almaq çətin deyil, lakin bu müstəqil olaraq böyüdülmüş bu qidalı yemək yemək çətin olmayacaqdır.\nFıstık haqqında bir az\nBu zərifliyin doğulduğu yer Cənubi Amerikadır. Bitki, bir gün, illik bir çiçəkdir. Buna görə də, kiçik sarı çiçəklər həmişə tozlanmaya vaxt vermir, buna baxmayaraq, fıstıqların öz bağçalarında asanlıqla yetişdirilməsi mümkündür, əsas odur ki, bir neçə ədalətli qaydaya riayət etməkdir:\nZavod əkin üçün olduqca termofilik olduğundan, nəmin yaxşı bir dövranı olacağı bağçanın ən şirin hissəsini götürün. Torpaq qara torpaq və orta killi tərkibi ola bilər. Torpağın temperaturu baxın, yalnız temperaturu 12 dərəcə Selsi çatdıqda əkin.\nEkin sxeminə gəldikdə: bölgədə 70 santimetr olan sıra arasında məsafəni saxlamaq, ancaq təxminən 20 santimetrlik toxum arasında əkin dərinliyi 10 santimetrdən çox olmamalıdır. Bir çox əkinçilik materialına sahib olacağınızdan narahat olursanız, təxminən 100 qram toxum lazım olan 10 kvadrat metr əvvəlcədən sakitləşdirin.\nFıstıq qayğı asandır. Çimlənmədən əvvəl suya gələ bilməzsiniz, həddindən artıq nəmlik olmur. Sürgünlər göründükdən dərhal sonra dərhal sarı kiçik çiçəklərlə çiçək açacaqlar. Burada bu mərhələdə bağlı olmağınız lazımdır, kələm və ya kartof ilə sərf etdiyiniz kimi topraklama prosedurunu həyata keçirmək lazımdır. Tezliklə bura yerin səthində yenidən görünəcək, hilling təkrarlanır. Məhsulun keyfiyyətini müəyyənləşdirən bu prosedurların tezliyi tez-tez daha yaxşıdır. Yaz çox quru olsaydı, bir az fıstıq suyu içə bilərsiniz, ancaq çox yumşaq olmalısınız.\nFıstıq oktyabrın əvvəllərində olgunlaşır. Məhsul təxminən 4 həftə qaldıqda, bitkiləri tamamilə suvarmağı dayandırın. Siz qazandıqda kökləri buraxmaq üçün buraxın. Bundan sonra, meyvəni asanlıqla toplayaraq oda temperaturu ilə quruta bilərsiniz.\nProses çətin deyil, hətta yaz kottecinin başlanğıcı ola bilər. Axı, böyümək həmişə daha xoşdur. Bundan əlavə, müxtəlif fıstıq toxumları ala bilərsiniz. Bəzi növlər, xüsusən erkən heyvandarlıq, indi sənaye miqyasında yetişəndən daha faydalıdır. Nəhayət, böyük məhsuldarlıqdan sonra təqib edən fermerlər daha az məhsuldarlığı olan sortları görmürlər, lakin faydalı tərkib hissələrinin daha yüksək məzmunu ilə.\n5 dəqiqə içində Mugda eyni Şokolad Cupcake\nŞönil texnikasında incə şeylər: Fikir və master-klass!\nSalat "31 dekabr" və ya ət torti\nTopiar: Bağlı bitkilərə böyük bir alternativ\nTencereleri ve lavabo parlamasını 4 şekilde değiştireceğiz\nRəngi Ana Təbiətin gözəl bir zarafatı kimi görünən heyvanlar!\n9 Antep fıstığı istifadə nümunələri\nAparılan unikal tişörtlər hiss olundu. Bəzi gözəl fikirlər\nMənzillərin təmiri ideyaları - 17 əvvəl və sonra photos\nSizi güldürən 16 cazibədar uşaq fotoşəkilləri çəkir\nCopyright 2020 \_ Öz əlləri - İşinizi paylaşın! \_ Ölkə daxilində fıstıq. Niyə olmasın?


Əkin sahələrində yanğınlarla bağlı sığorta ödənişləri həyata keçiriləcək – KAİM.AZ\n16 May 2022, Bazar ertəsi - 18:48\nHome/SOSİAL/Əkin sahələrində yanğınlarla bağlı sığorta ödənişləri həyata keçiriləcək\nƏkin sahələrində yanğınlarla bağlı sığorta ödənişləri həyata keçiriləcək\n17 İyul 2021 14:18\nSon dövrlər ölkənin müxtəlif ərazilərində açıq sahələrdə baş verən yanğınlar əkin sahələrinə də zərər verib. Artıq yanğınların əkin sahələrinə vurduğu zərərlə bağlı Aqrar Sığorta Fonduna müraciətlər başlanıb. İlkin müraciətlər Samux və Hacıqabul rayonlarında sığortalanmış taxıl sahələri ilə bağlıdır. Bundan başqa, İsmayıllıda dolu vurması nəticəsində üzüm bağına dəyən zərərlə bağlı Fonda müraciət daxil olub. Hazırda daxil olan müraciətlər Aqrar Sığorta Fondunda araşdırılır, müstəqil ekspertlər tərəfindən sahələrə baxış keçirilir, dəyən zərərin həcmi müəyyənləşdirilir. Müvafiq prosedurlar tamamlandıqdan sonra həmin hadisələrlə bağlı ödənişlərin verilməsi nəzərdə tutulur.\nKAİM.az-ın xəbərinə görə, Aqrar Sığorta Fondu bir daha fermerlərin nəzərinə çatdırır ki, sığortalı əkin sahələrində istənilən səbəbdən baş verən yanğın sığorta hadisəsi sayılır. Yanğın hadisəsi nəticəsində dəyən zərərin həcminə uyğun olaraq sığorta ödənişi həyata keçiriləcək. Aqrar Sığorta Fondu fermerlərin diqqətinə çatdırır ki, baş verən yanğınları və təbiət hadisələrini, onların nəticəsində təsərrüfatlarına dəyən zərəri nəzərə alaraq öz əkin sahəlirini vaxtında sığortalasınlar. Müşahidələr göstərir ki, yanğınlar və təbiət hadisələri ehtimalı yüksək olan riskilərdir və fermerlərin təsərrüfatlarına böyük zərər vuraraq onları gəlirdən məhrum edə bilər. Aqrar sahədə çalışan iş adamları və fermerlərin belə hallarla üzləşməməsi, məhsullarını, gəlirlərini və investisiyalarını itirməməsi üçün Aqrar Sığorta Fondu onları öz təsərrüfatlarını, payızlıq əkin sahələrini sığortalamağa dəvət edir.\nHazırda aqrar sığorta mexanizmi vasitəsilə 14 bitki və əkin sahələrini (o cümlədən taxıl, qarğıdalı və pambıq), kənd təsərrüfatı heyvanlarını (südlük inəkləri) və akvakultura məhsullarını (balıqçılıq təsərrüfatlarını) sığortalamaq mümkündür. Fermerlər və iş adamları öz əkin sahələrinin sığortalanması üçün tələb olunan sığorta haqlarını Aqrar Sığorta Fondunun rəsmi internet səhifəsindəki aqrar sığorta kalkulyatoru (https://asf.gov.az/insurance-calculators/crop-insurance) vasitəsilə müstəqil şəkildə sığortalaya bilərlər.


Almaniyanın Hesteller və ya Händleraus bütün metal detektorları. Ət sənayesi üçün rentgen sistemi və dedektor sistemləri.\n_ iki onillik ərzində biz inkişaf və keyfiyyətli məhsul təmin və istehsal qorunması üçün yenilikçi metal aşkar texnologiya istehsal edir.\n_ Sesotec, yeyinti sənayesində sənaye xarici cisim detektorunun aparıcı mütəxəssislərindən biridir. 1976-dan fərqli tələblər üçün yüksək texnologiyalı sistemlər hazırlayır və qururuq - bütün dünyada müştərilərimizlə sıx əməkdaşlıq edirik ...


Son 70 ildə insan ömrü 22 il uzanıb\n11 fevral, 2019 [18:21]\nGBD layihəsi BMT, səhhətin göstəricisini tədqiq edən Sietl institutu, Bill və Melinda Qeyts fondu tərəfindən mütəmadi aparılan ən miqyaslı monitorinq layihəsidir. Layihəyə dünyanın 195 ölkəsini, onların tibbi xidmətlərini və aparıcı elmi mərkəzlərini təmsil edən mütəxəssislər cəlb olunub. Onlar\nSon illərin statistikasından əlavə, səhiyyə sisteminin vəziyyətində və planetin demoqrafiyasında dəyişiklikləri əks etdirən daha uzunmüddətli trendləri də tədqiq edirlər. Bu qəbildən olan son tədqiqatlar seriyasında 1950-ci ildən 2017-ci ilə qədər insanların həyatlarının neçə dəyişməsi qiymətləndirilib.\nBununla belə, yeni problemlər də ortaya çıxıb. Məsələn, silahlı münaqişələr, müharibələr və terror hadisələri nəticəsində həlak olanların sayı demək olar ki, iki dəfə artıb. Piylənmənin səbəb olduğu xəstəliklərdə də oxşar vəziyyət yaranıb. Dünyanın demək olar ki, bütün ölkələrində artıq çəkili insanların sayı artır və bu da il ərzində bir milyondan çox insanın diabet xəstəliyi səbəbindən həyatını itirməsi ilə nəticələnir. (Virtualaz.org)


“Meqa Sığorta” ASC-nin yeni filialı açıldı (FOTO)\nİqtisadiyyat 4 Aprel 2018 11:08 (UTC+04:00)\n“Meqa Sığorta” ASC regionlarda fəaliyyət dairəsini genişləndirmək məqsədi ilə Lənkəran şəhərində yeni - “Cənub” filialının açılışını həyata keçirib.\nTrend-in məlumatına görə, ölkənin bütün cənub bölgəsini əhatə edən filial, xüsusilə Lənkəran şəhəri və Lerik, Astara, Yardımlı, Masallı, Cəlilabad rayonları üzrə fiziki və hüquqi şəxslərə “Meqa Sığorta” ASC-nin bütün növ sığorta xidmətləri və məhsullarını təqdim edəcək, eləcə də, sığorta hadisələrinin tənzimlənməsini həyata keçirəcək.\nYeni filial cənub regionu üzrə müştəri xidmətləri keyfiyyətinin daha da artırılması və sığorta hadisələrinin daha operativ tənzimlənməsinə xidmət göstərəcək.\nXatırladaq ki, Meqa Sığorta ASC fəaliyyətə 2010-cu ildə başlamışdır. Şirkət müştərilərə 30 könüllü və 3 icbari sığorta növü üzrə sığorta xidmətləri təklif edir. Müştərilərinin maraq və ehtiyaclarını diqqətə almaqla yüksək səviyyəli müştəri xidmətləri təklif etmək üçün daima öz üzərində çalışan “Meqa Sığorta” ASC peşəkar və etibarlı tərəfdaş olmaqla müştərilərinə qayğısız və arxayın həyat təmin etməyi özünə başlıca məqsəd seçib.